Οι γενιές των ανθρώπων. Για μια συνάντηση πέρα από το στερεότυπο (Μέρος Β’) – Χαρτογράφος\nΥπάρχει εναλλακτικός δρόμος; Τα θραύσματα μιας πρότασης.\nΜια βαθιά δυσανεξία που κάποτε παίρνει το πρόσωπο της ριζικής αγωνίας είναι ο καρπός αυτού του ρήγματος ανάμεσα σε ηλικίες, κοινωνικές κατηγορίες και ομάδες και ολόκληρες κοινωνίες, λαούς και θρησκείες. Ανάμεσα τελικά στον άνθρωπο με τους άλλους ανθρώπους και τον εαυτό του. Υπάρχει δρόμος ίασης του τραύματος, αναπλήρωσης της απώλειας, ανάκτησης της δύναμης που επιτρέπει στον άνθρωπο να περάσει από την επιβίωση στην ζωή; Ποιο είναι το τραύμα, ποια η απώλεια, ποια η ζητούμενη δύναμη ζωής;\nΟι πρεσβύτεροι δεν θα βρουν την λύση ούτε στην δαιμονοποίηση των νέων, αλλά ούτε και στη μεταμφίεση τους σε νέους είτε σε… νεόφιλους. Η ψευδο- νεανική γλώσσα, η νεάζουσα εμφάνιση και συμπεριφορά είναι μόνον μια απεγνωσμένη και καταδικασμένη προσπάθεια των παλαιότερων να παγώσει ο χρόνος μέσω ενός θλιβερού, τελικά, «εκσυγχρονισμού» που καθιστά τον ηλικιωμένο άνθρωπο πρόσωπο τραγικωμωδίας. Επισφραγίζει την άρνησή του να δει, να αποδεχθεί το χρόνο που μας γράφει όσο και να αγκαλιάσει όχι το ποσοτικό ή το προσχηματικό αλλά το πραγματικά νέο που είναι πάντοτε κυρίως θέμα όχι ληξιαρχείου αλλά ουσίας. Κάτι που δεν θα κατανοήσει ποτέ αν δεν κατορθώσει να είναι ο εαυτός του.\nΑλλά και η τάση κάποιων νέων να απαξιώσουν, να απωθήσουν το παρελθόν και να συγκρουστούν με τους εκπροσώπους του, είναι κάτι που εγγυάται την επιστροφή του απωθημένου παρελθόντος ως συμπτώματος και την ψυχαναγκαστική επανάληψη των χειρότερων πτυχών του. Η τάση αυτή ευνοείται από μια σειρά παράγοντες:\n• Πρώτον, το ρεύμα της ανέξοδης και τελικά απολιτικής πρόκλησης για την πρόκληση,\n• δεύτερον, την τάση απώθησης του οδυνηρού και του δύσκολου και,\n• ακόμα, την εξάπλωση της τυφλής βίας που αναφέρθηκε λίγο πιο πάνω.\nΑποτέλεσμα είναι ότι πολλοί νέοι καταδικάζουν την όποια παρουσία και εξουσία των προγενέστερων, συχνά όμως περνούν από την καταγγελία, την καταδίκη και τη σύγκρουση, στην υποταγή και την αφομοίωση, καταφέρνοντας τελικά να επαναλάβουν ό,τι απεχθάνονται σε χειρότερη ενδεχομένως μορφή του.\nΘα παραιτηθούμε, θα παραδοθούμε και θα κατεβάσουμε τα χέρια; Και πώς μπορούμε να αντιδράσουμε; Ας ξεκινήσουμε από κάποια στοιχεία που διαφοροποιούνται θετικά από αυτό το ζοφερό τοπίο.\n• Το πρώτο είναι η σημαντική συγκριτικά αντοχή της ελληνικής οικογένειας, που αποτελεί βασικό λόγο για τον οποίο η κρίση δεν έχει τελείως διαλύσει την κοινωνία της χώρας. Υπάρχουν πολλοί άνθρωποι έτοιμοι να σταθούν πλάι στα παιδιά τους σε μια εποχή όπου οι σπουδές, πάντοτε κοστοβόρες, η εργασία, οι σχέσεις γίνονται όλο και πιο δύσκολες και πολλοί νέοι που δεν γυρνούν την πλάτη, όταν οι μεγαλύτεροι δοκιμάζονται για οποιοδήποτε λόγο.\n• Το δεύτερο, μια αμείωτη εντυπωσιακή προσήλωση πολλών νέων σε δημιουργικές ασχολίες όπως το θέατρο, ο κινηματογράφος και η λογοτεχνία, αν και γνωρίζουν πως οι ασχολίες αυτές δεν φέρνουν χρήματα. Και επίσης παρέες νέων που επιμένουν να συζητούν, να αναζητούν λύσεις και να επιζητούν τον διάλογο με μεγαλυτέρους τους -που δεν ανήκουν υποχρεωτικά σε αυτούς που θεωρούνται αναγνωρίσιμοι- ή να προωθούν δράσεις που δεν υπαγορεύονται από κομματικές γραμμές ή από επιχειρηματικά συμφέροντα. Γενικότερα θα λέγαμε ότι η δοτικότητα δεν είναι κάτι που έχει χαθεί από την ελληνική κοινωνία. Αυτό είναι και το κεφάλαιο πάνω στο οποίο θα μπορούσε να βασιστεί οποιαδήποτε προσπάθεια ανάκαμψης. Με τον όρο ότι η κοινωνία αυτή θα μπορούσε να βρει μια πραγματική προοπτική και ελπίδα.\nΟ καπιταλιστικός τρόπος παραγωγής, ο καταναλωτισμός και η παγκοσμιοποίηση, που απλώνονται σε πλανητικό επίπεδο ασχέτως των προβαλλομένων ιδεολογιών, προκαλούν σήμερα, ενώ μάλιστα διατείνονται το αντίθετο, τον αυξανόμενο κατακερματισμό των κοινωνιών, την απομόνωση των ανθρώπων. Άνθρωποι με τις καλύτερες προθέσεις αγνοούν σε μεγάλο βαθμό τι κάνει και από τι υποφέρει ο διπλανός τους, ακόμη και αν αυτός είναι φίλος ή συγγενής τους. Ίδιο του κάθε χρώματος καπιταλισμού είναι τόσο το να αστυνομεύει και να ευνουχίζει, από την πρώτη κιόλας ηλικία, όσο μπορεί τις δημιουργικές δυνάμεις των ανθρώπων, όσο και να δυσκολεύει να γνωρίσουμε πραγματικά το διπλανό μας. Έτσι, το στερεότυπο και το περίπου, που μας κάνουν να βλέπουμε καρικατούρες εκεί όπου υπάρχουν ζωντανοί παλλόμενοι άνθρωποι, γίνονται φυλακές που εγκλείουν τον καθένα μας, εμποδίζοντας σημαντικά την ουσιαστική συνάντηση με στόχο την απελευθερωτική σκέψη και πράξη.\nΔεν μπορούμε να γνωρίζουμε τον άλλο, άνθρωπο ή και λαό, αν δεν γνωρίζουμε τον εαυτό μας. Αλλά επίσης δεν μπορούμε να γνωρίζουμε τον εαυτό μας, και μάλιστα τον εαυτό μας όχι μόνον ως υπάρχουσα πραγματικότητα αλλά και ως δυνατότητα που θα τον απελευθερώσει, αν δεν συναντηθούμε με τον άλλο, με τον άλλο κάθε ηλικίας, φύλου, φυλής, μέσα από μια ουσιαστική σχέση, αν δεν αναγνωρίσουμε, για να κλέψω τα λόγια της πλατωνικής Διοτίμας στο Συμπόσιο, τον εαυτό μας καθρεφτισμένο μέσα στα μάτια του άλλου. Πρόκειται για την αναγνώριση του εαυτού μας μέσα στον άλλο, μέσα στη σχέση και την κοινή πράξη με τον άλλο, η οποία εγγράφεται στον αστερισμό του έρωτα, της ελευθερίας και της δημιουργίας και αντιστρατεύεται το φόβο, τη διάλυση, την ιδιώτευση και την ιδιοτέλεια, με μια λέξη, τις πολυπρόσωπες δυνάμεις του θανάτου.\nΔεν μπορούμε να γνωρίζουμε τον εαυτό μας αν δεν συναντηθούμε με τον άλλο, με τον άλλο κάθε ηλικίας, φύλου, φυλής, μέσα από μια ουσιαστική σχέση, αν δεν αναγνωρίσουμε τον εαυτό μας καθρεφτισμένο μέσα στα μάτια του άλλου. Πρόκειται για την αναγνώριση του εαυτού μας μέσα στον άλλο, μέσα στη σχέση και την κοινή πράξη με τον άλλο, η οποία εγγράφεται στον αστερισμό του έρωτα, της ελευθερίας και της δημιουργίας και αντιστρατεύεται το φόβο, τη διάλυση, την ιδιώτευση και την ιδιοτέλεια, με μια λέξη, τις πολυπρόσωπες δυνάμεις του θανάτου.\nΔεν θα μπορούσαμε όμως να πραγματοποιήσουμε τέτοια βήματα αυτογνωσίας αν δεν καταφέρουμε να τα βρούμε με αυτό το προσωπείο του Ιανού που είναι ο χρόνος. Αν δεν καταφέρουμε να συλλάβουμε το μέλλον όσο αυτό ακόμα κρύβεται στο χώρο της αφάνειας που είναι το παρόν, αν δεν καταφέρουμε να ελευθερώσουμε το παρελθόν από το δεσμωτήριο της λήθης, αν δεν καταλάβουμε ότι οι δύο αυτές όψεις δεν είναι παρά τα δύο αλληλένδετα πρόσωπα του παρόντος μας. Το να δούμε παρελθόν και μέλλον σαν όψεις ενός δημιουργικού παρόντος δεν είναι απλώς ζήτημα στοχασμού. Η παλιά συνταγή «έργα όχι λόγια» μπορεί να εξέφραζε και μια διαμαρτυρία απέναντι στην ακατάσχετη και άκαρπη φλυαρία. Συχνά όμως οδηγεί και σε μια υποτίμηση του λόγου και σε δράση χωρίς σκέψη. Ο λόγος που αναμετριέται με κάθε πτυχή του χρόνου για να χαράξει μελλοντικές προοπτικές είναι ήδη πράξη, δημιουργία, δημιουργία η οποία συμβάλλει στη γλώσσα που θα μας επιτρέψει να απευθυνθούμε στον εαυτό μας και στον άλλο.\nΌταν συλλαμβάνουμε τα πρόσωπα των άλλων στον κόσμο του συμβολικού στοιχείου και στη φαντασία μας, αντιλαμβανόμαστε με έκπληξή μας, ότι έχουν μια περίεργη συμπεριφορά. Όποιος βλέπει ένα όνειρο ανακαλύπτει ότι τα πρόσωπα των άλλων που εμφανίζονται σε αυτό έχουν συχνά μια δική τους «αυτενέργεια». Χρησιμοποιούν λέξεις και κάνουν πράξεις άλλες από τις αναμενόμενες και ωστόσο τόσο αληθινές που μας κάνουν να καταλαβαίνουμε γιατί, για τον Όμηρο, στο Β’ της Ιλιάδας, ο Όνειρος είναι μια αυτόνομη δική του ανεξάρτητη οντότητα, κάτι περισσότερο από μια κατασκευή της ψυχής μας. Αλλά και όποιος δοκιμάζει να γράψει ένα σενάριο, ένα θεατρικό έργο ή ένα μυθιστόρημα, δεν ελέγχει πλήρως τα πρόσωπα που έχει φανταστεί. Και αυτό διότι τα πρόσωπα αυτά αποκτούν μέσα στην γραφή ένα είδος δικής τους αυτόνομης ζωής, γλώσσας και συμπεριφοράς. Και ο ικανός συγγραφέας, ακόμα και αν δεν δανείζεται μορφές από την πραγματικότητα, κερδίζει αν υποτάσσει, ελεγχόμενα βεβαίως, σε σημαντικό βαθμό τη φαντασία του σε αυτά δίνοντάς τους επαρκή ελευθερία να πράττουν και να μιλούν.\nΟ πολιτικός, από την πλευρά του, διατείνεται συνήθως ότι γνωρίζει, ελέγχει και διαμορφώνει όχι το χώρο του συμβόλου και της φαντασίας αλλά αυτόν της πραγματικότητας. Ο πολιτικός ρεαλισμός, δηλαδή η πολιτική που χρειάζεται για να κυριαρχήσεις πραγματικά, για να έρθεις και να μείνεις «στα πράγματα», είναι πολύ συχνά ο κόσμος της υπαρκτής πολιτικής, ακόμα και σε κάποιες περιπτώσεις όπου η πολιτική ρητορική διατυμπανίζει ότι βασίζεται σε οράματα και ευαισθησίες. Μ’ όλα ταύτα, τα όντα στα οποία αναφέρεται ένας πολιτικός κινδυνεύουν να μην είναι υπαρκτά και αυτόνομα πρόσωπα, με δική τους φωνή και βούληση, αλλά άψυχοι αριθμοί, τεμαχισμένα αποκόμματα γενικών ιδεών, όπως η ανθρωπότητα, το έθνος, η τάξη, ή ο,τιδήποτε άλλο, που πρέπει να τακτοποιηθούν στο σχέδιο που αυτός, ο υποψήφιος είτε ο καθιερωμένος ηγέτης έχει συλλάβει.\nΌσα λέγονται εδώ δεν σημαίνουν ότι πρέπει να αποδεχθούμε την παραίτηση από την πολιτική, αλλά μόνον την απόσταση από όσους θέλουν μια πολιτική ερήμην των πολιτών. Η πιο πολιτική πράξη σήμερα είναι να στραφούμε στη δύσκολη αναζήτηση υπαρκτών ανθρώπων, λίγων ή πολλών, που να έχουν σημασία για μας, με όλες τις ιδιαιτερότητες και τις αντιφάσεις που έχει κάθε ζωντανό πλάσμα. Η ίδια η συνειδητοποίηση του στόχου αυτού και η προσπάθεια να τον υλοποιήσουμε είναι από μόνη της πολιτική πράξη, σημαντικότερη από την αναφορά σε κάποιες μάζες που είτε δεν υπάρχουν είτε αντιμετωπίζονται σαν κοπάδια. Οι άνθρωποι για τους οποίους μιλώ, κάθε τόπου, φύλου, ηλικίας, δεν έχουν την ίδια γλώσσα, τα ίδια ενδιαφέροντα, την ίδια εικόνα για τα προβλήματα, όπως εμφανίζονται μέσα στην δεινή καθολική κρίση. Δεν είναι νομοτελειακά καλύτεροι ή χειρότεροι από τους υπόλοιπους ανθρώπους και αυτό ισχύει και για το ζήτημα των σχέσεων των γενεών, από όπου ξεκίνησε το κείμενο αυτό. Όμοια σε μεγάλο βαθμό με τα διαδοχικά ανθρώπινα γένη που μας παρουσιάζει ο Ησίοδος στο ποίημα Έργα και Ημέραι, και οι σημερινοί άνθρωποι διαφέρουν σε ένα βαθμό, αλλά δεν οδηγούνται αναπόδραστα ούτε στην ακμή ούτε στην παρακμή, δεν είναι καλύτεροι ή χειρότεροι. Καμιά νομοτέλεια δεν μπορεί να μας σώσει είτε να μας αφανίσει. Καμία πρόοδος, λέξη που σημαίνει απλώς ότι προχωρούμε σε ένα δρόμο που πρέπει να καταλάβουμε αν είναι καλός ή κακός, και καμιά παρακμή, δεν θα ορίσει την μοίρα μας που εξαρτάται όχι από κάποια νομοτέλεια αλλά από την ανθρώπινη δράση. Καμιά ανάπτυξη δεν είναι υποχρεωτικά εγγύηση ευτυχίας ή ακόμη και ζωής. Και κανένα έτοιμο σχέδιο δεν μπορεί να λύσει το πρόβλημά μας. Ας αρχίσουμε όμως άμεσα με ψήγματα πραγματικών λέξεων, σχέσεων, πράξεων και με την ελπίδα ότι αυτές θα βρουν, από μας ή από άλλους, μια πληρέστερη αξιοποίησή τους.\nΕτικέτες: παρελθόν,ταυτότητα,χάσμα γενεών,νέοι\nΠροηγούμενο Οι γενιές των ανθρώπων. Για μια συνάντηση πέρα από το στερεότυπο (Μέρος Α’)\nΕπόμενη Σαν βγαίνει ο Χότζας στο τζαμί… της Αγια-Σοφιάς


Ένωση Παλαιών Προσκόπων Ηλείας: «Πυράς...Μνήμες» στο κτήμα Μερκούρη την Τρίτη 18/8 - Iliaweb Νέα απο την Ηλεία\nΈνωση Παλαιών Προσκόπων Ηλείας: «Πυράς…Μνήμες» στο κτήμα Μερκούρη την Τρίτη 18/8\nΗ ”Πυρά” ενώνει τις γενιές και ξυπνά τις αναμνήσεις!» Τις προσεχείς ημέρες θα γίνει η καθιερωμένη Καλοκαιρινή Συνάντηση των διατελεσάντων Προσκόπων με την ονομασία ”Πυράς..Μνήμες”. Το ραντεβού, για εφέτος, θα γίνει οριστικά, την Τρίτη 18 Αυγούστου 2020 στις 8μμ, στο «Κτήμα Μερκούρη» που προσφέρεται ευγενικά από τους Χρήστο και Βασίλη Κανελλακόπουλο, στελέχη της Προσκοπικής Κίνησης.\nΣτην κατά γενική διαπίστωση, από τα προηγούμενα χρόνια, επιτυχημένη Προσκοπική βραδιά, προσκαλούνται να συμμετάσχουν κι φέτος, όχι μόνο τα μέλη της Ένωσης Παλαιών Προσκόπων Ηλείας, που οργανώνουν την εκδήλωση, αλλά και όσοι στα νεανικά τους χρόνια συμμετείχαν στις Προσκοπικές ομάδες και επιθυμούν να αναπολήσουν και να ξαναζήσουν τις όμορφες και ανεξίτηλες στιγμές αυτών των εποχών όλων των γενεών, καθώς και βαθμοφόροι της περιοχής, φιλοπρόσκοποι, γονείς κλ, στελέχη από Αθήνα, από Πελοπόννησο και προσωπικότητες της Ηλείας, όπως συνηθίζεται άλλωστε.\nΗ Ομάδα Συντονισμού των Παλαιών Προσκόπων, έχουν προετοιμάσει μια ιδιαίτερη βραδιά. Μετά από την Πυρά, τις απονομές και το φαγητό, οι έμπειροι μουσικοί τους, θα παρουσιάσουν ένα ποικίλο πρόγραμμα, με προσκοπικά και πολλά άλλα τραγούδια.\nΔηλώσεις συμμετοχής οπωσδήποτε μέχρι την 14η Αυγούστου – λόγω των ειδικών συνθηκών και περιορισμών και προετοιμασίας του χώρου κατάλληλα για πλήρη ασφάλεια- στον επικεφαλής της Ομάδας Συντονισμού κ. Κώστα Τριανταφυλλόπουλο, στους Υπαρχηγούς κ.κ. Γιατρά και Καλαμπρέζο και στα μέλη της Ένωσης Παλαιών Προσκόπων.\nΣύμφωνα με πληροφορίες στην εκδήλωση ήδη έχει δηλώσει συμμετοχή ο παλαιός πρόσκοπος, αστροφυσικός, κάτοχος αργυρού Φοίνικα κ. Διονύσης Σιμόπουλος.\nΠύργος: Εχασε τη ζωή του σε τροχαίο δυστύχημα απόψε στην οδό Κατακόλου ο “Μήτσος” – Γνωστή cult φιγούρα της πόλης\nΦωτιά σε χορτολιβαδική έκταση κοντά στις Κάτω Βελιτσές Αχαϊας- Αντιμετωπίστηκε άμεσα από την Πυροσβεστική (photos)\nΚώστας Τζαβάρας: “Να προστατεύσουμε το λιμάνι Κατακόλου από τους παντοειδείς λυμεώνες” – Επιστολή -απάντηση σε όσους προσπάθησαν να τον διαβάλουν για το Δημοτικό Λιμενικό Ταμείο Πύργου\nΔιονύσης Καλαματιανός: Στη Βουλή με αναφορά το θέμα των ζημιών σε ελαιόδεντρα και αμπέλια


Τα 4 στοιχεία ! | Oroskopos.tv\nΤα 4 στοιχεία !\nΠοιος είναι ο συμβολισμός των τεσσάρων στοιχείων;\nΟ συμβολισμός τους είναι ταυτόσημος σε όλους τους πολιτισμούς;\nΤα τέσσερα στοιχεία είναι βασικά για όλους τους πολιτισμούς ασχέτως με την μορφή των δοξασιών.\nΕρευνητές όπως ο M. Eliade, ο G.Durand και άλλοι απέδειξαν; ότι οι «απλοϊκές δοξασίες» ήταν βαθύτατες φιλοσοφίες και θεωρήσεις λαμπρών πολιτισμών για τη ζωή, το θάνατο, τον άνθρωπο, τον κόσμο και όλα τα βαθιά ερωτήματα που μας απασχολούν.\nΑλλά και πριν από αυτούς, μεγάλοι επιστήμονες του 20ου αιώνα, διατυπώνοντας τις πρωτοποριακές τους θεωρίες και ψάχνοντας σύμβολα για να τις απεικονίσουν, «έπεσαν» πάνω στους αρχαίους σοφούς.\nΧαρακτηριστικό παράδειγμα ο Ν.Bohr,\nΠου για να απεικονίσει τη θεωρία της Κβαντομηχανικής, χρησιμοποίησε το πανάρχαιο σύμβολο του Γιν-Γιάνγκ.\nΈνα άλλο παράδειγμα είναι οι Προσωκρατικοί φιλόσοφοι, οι οποίοι στις αρχές του αιώνα θεωρούνταν επιστήμονες με υπερβολικά παιδική, απλοϊκή και ρηχή σκέψη.\nΜε τις νέες ανακαλύψεις της επιστήμης όμως σιγά-σιγά οι σύγχρονοι επιστήμονες διαπίστωσαν (και διαπιστώνουν ακόμη)ότι αυτά που άρχιζαν να ανακαλύπτουν για το σύμπαν, οι Προσωκρατικοί φιλόσοφοι τα είχαν διατυπώσει πολύ πιο κατανοητά και ολοκληρωμένα 2.500 χρόνια πριν!!!\nΊσως δίκαια ο 20ος αιώνας ονομάστηκε από μερικούς «ο αιώνας των Προσωκρατικών» αφού ουσιαστικά οι διδασκαλίες τους άρχισαν να κατανοούνται ξανά μετά από τόσους αιώνες.\nΤα 4 λοιπόν είδη ενέργειας που αντιλαμβανόμαστε,\nΉταν γνωστά στους αρχαίους πολιτισμούς. Κάθε πολιτισμός και εποχή έδωσε ιδιαίτερη σημασία σε ένα η περισσότερα από αυτά, αναγόγοντας το σε κυρίαρχο στοιχείο.\nΕίναι αυτή που γεννάει όλα τα όντα που επάνω της και που τα τρέφει.\nΕίναι το ένα από τα δύο όντα που αποτελούν το πρωταρχικό Θείο ζευγάρι και γονιμοποιείται από τον ουράνιο Πατέρα.\nΕίναι θηλυκής φύσης. Είναι σύμβολο σταθερότητας της ύπαρξης.\nΤαυτόχρονα αφού γεννάει όλες τις μορφές, είναι κάτι το απέραντα ζωντανό το ον Γαία όπως ονομαζόταν. Σαν θεότητα στην ελληνική θρησκεία θεωρείται ανώτερη από τις υπόλοιπες θηλυκές θεότητες. Ο Αισχύλος στις «Ευμενίδες», πρώτα επικαλείται την γη και μετά την Θέμιδα.\nΣε χθόνιες λατρείες ή σε κατάλοιπα αυτών; η Γη είναι πηγή δύναμης.\nΧαρακτηριστικό παράδειγμα στην μυθολογία της Αρχαίας Ελλάδας ο Γίγαντας Ανταίος (άθλοι του Ηρακλή) όπου κάθε φορά που πέφτει στη γη παίρνει δύναμη από αυτήν. Ακόμη στο Χριστιανισμό οι Πρωτόπλαστοι φτιάχνονται από χώμα και νερό.\nΤο νερό είναι η πρωταρχική και ανεξάντλητη πηγή ενέργειας. Χαρακτηρίζεται από μια δυναμικότητα και μεταβλητότητα.\nΕξασφαλίζει μακροζωία, δύναμη, ενέργεια και καλή υγεία. Η θεραπευτικές τους ικανότητες θεωρούνται -στις Βέδες- θαυματουργές. Είναι σύμβολο εξαγνισμού.\nΕνώ η Θέτις βαπτίζει τον Αχιλλέα για να τον κάνει αθάνατο. Ακόμη η βύθιση του σταυρού και η ανάδυσή του συμβολίζει την ανανέωση και ενδυνάμωση της λειτουργίας του.\nΑντίστοιχα στις 27 Μαρτίου γινόταν το λουτρό σε ποτάμι της Φρυγικής μητέρας, Κυβέλης.\nΚαι αυτό γιατί το νερό ανακυκλώνει συνεχώς την ενέργεια. Αρκετές είναι οι μορφές που αναδύονται από το νερό (π.χ. Αφροδίτη), αλλά και από την άλλη μεριά είναι σε θέση να καταλύσει και να καταστρέψει κάθε μορφή ζωής.\nΟ μύθος του κατακλυσμού, υπάρχει σε όλες τις μυθολογίες: Έλληνες, Εβραίοι, Χριστιανοί, Ινδοί, Σουμέριοι, Ιρανοί, Ασσυροβαβυλώνιοι μιλάνε για έναν (ή περισσότερους) κατακλυσμούς που κατέστρεψαν κάθε μορφή ζωής πάνω στη γη.\nΜέσα στο νερό ενυπάρχουν όλες οι μορφές εν δυνάμει και κάποια στιγμή παίρνουν υλική μορφή.\nΑπό τους προσωκρατικούς φιλοσόφους ο Αναξιμένης είναι αυτός που θεωρεί σαν την πηγή του κόσμου το νερό. Θεωρεί ότι όλα τα όντα και πράγματα υλικά ή μη είναι συμπυκνώσεις-φάσεις του πρωταρχικού ύδατος.\nΣτην Αιγυπτιακή μυθολογία, ο Κνεπ,\nΟ αιώνιος κρυμμένος Θεός παριστάνεται με ένα φίδι που βγάζει το κεφάλι του έξω από το νερό.\nΣτις Βόρειες ευρωπαϊκές χώρες το σύμπαν δημιουργήθηκε από το νερό. Επίσης ο Μωυσής διδάσκει πως μόνο η γη και το νερό μπορούν να γεννήσουν μια ζώσα ψυχή.\nΠιστεύουν ότι ο Μπράχμα έφτιαξε τον πρώτο άνθρωπο από γη, νερό και αέρα (φυσικό, ενεργειακό και συναισθηματικό σώμα). Το πυρ (νους) αποκτήθηκε από τον άνθρωπο αργότερα.\nΟ αέρας συμβολίζει την ψυχή. Το μεγαλύτερο χαρακτηριστικό του είναι η μεταβλητότητά του και η έλλειψη σταθερότητάς του.\nΟ Αναξιμένης τονίζει ότι όλα προήλθαν από τον αέρα, τη θεία πνοή που έδωσε ζωή στα πάντα και εμψυχώνει τα πάντα. «και τα πάντα παράγονται από ένα είδος πύκνωσης και πάλι αραίωσης του αέρα.\nΠράγματι η κίνηση υπάρχει ανέκαθεν.»\nΣτην αρχαία Ελλάδα ο θεός των ανέμων, είναι ο Αίολος, ο οποίος όμως δεν κατέχει μια θέση στο δωδεκάθεο.\nΑντίθετα στην Ινδία ο Ίντρα είναι ένας από τους μεγαλύτερους Θεούς , Θεός Πολεμιστής.\nΕπίσης και ο Βαγιούείναι θεότητα του αέρα.\nΟ αέρας συμβολίζει την ορμή την ώθηση την τόλμη και γι΄ αυτό ταιριάζει περισσότερο σε πολεμιστές.\nΕίναι αυτός που μπορεί να εμποδίσει την πορεία κάποιου ή να την επιταχύνει γι’ αυτό πριν από τα ταξίδια τους οι αρχαίοι λαοί έκαναν θυσίες σε Θεότητες του ανέμου.\nΣτην Ελλάδα ο Προμηθέας κλέβει τη φωτιά και τη δίνει πρόωρα στους ανθρώπους, ενώ στην Αίγυπτο ο Ερμής ο Τρισμέγιστος διδάσκει ότι το φωτιά είναι μεταγενέστερο στοιχείο και δεν υπήρχε από την αρχή.\nΗ φωτιά έχει καταστροφικές αλλά και εξαγνιστικές ιδιότητες. Έχει άμεση σχέση με τον ήλιο και αντανακλά τις ιδιότητές του. Συμβολίζει επίσης την πνευματική δύναμη.\nΚατέχει εξέχουσα θέση αφού η επιφοίτηση του Αγίου Πνεύματος στους Αποστόλους γίνεται με τη μορφή μιας φλόγας, είναι η θεία Αποκάλυψη.\nΤο πυρ είναι η σοφία που κατακαίει την άγνοια. Στις Βέδες ο θεός της φωτιάς , ο Άγκνι αντιπροσωπεύει τον άξονα του κόσμου.\nτο σπέρμα των ανθρώπων έχει την πηγή του στο πυρ και όχι στο νερό. Στην Μπαγκαβάτ Γκίτα βρίσκουμε τον Κρίσνα να λέει: «Είμαι το πυρ που ενοικεί στα σώματα όλων των πραγμάτων που έχουν ζωή».;\nΟ Μαρδούκ ο πιο δημοφιλής θεός, είναι θεός του πυρός «που κατακαίει με φωτιά τους εχθρούς». Η σκοτεινή όψη του πυρός συμβολίζεται στον Χριστιανισμό και τον Μωαμεθανισμό με το «πυρ της κόλασης», ενώ στην Ινδία με την θεά Κάλι.\nΣτον έρωτα οι ισορροπίες είναι λεπτές, και όταν αυτές χαλάσουν μπορεί να μας οδηγή ...\nΤετράγωνο Ανάδρομου Ερμή – Ανάδρομου Πλούτωνα, Έμμονες ιδέες και κρυμμένα μυστικά ..\nΜέσα στο επικοινωνιακό χάος των ημερών, αυτές τις ημέρες εξαιτίας της ανάδρομης πο ...\nΈνα από τα μυστικά της επιτυχίας, είναι ο σωστός προγραμματισμός και η οργάνωση τη ...\nΑνάδρομος Ερμής στον Ζυγό και πως θα μας επηρεάσει\nΤις διαπροσωπικές μας σχέσεις κάτω από το μικροσκόπιο, ήρθε η ώρα να βάλουμε, και ν ...\nΤρίγωνο Αφροδίτης – Ανάδρομου Ποσειδώνα, Ρομαντικές ερωτικές ιστορίες ..\nΤρόπους για να ξεφύγουμε από την ρουτίνα της καθημερινότητας αναζητούμε αυτή τη χ ...\nΗ τελευταία εβδομάδα του Σεπτεμβρίου θα μας αφήσει μια γλυκόπικρη επίγευση, καθώ ...


Χωρίς ρεύμα παραμένουν Σφακιά, Αν. Σέλινο, χωριά του Δήμου Πλατανιά! – Πρόβλημα και στο Ακρωτήρι – HANIA.news\nΧωρίς ρεύμα παραμένουν μέχρι αυτή την ώρα (10.15) ο Δήμος Σφακίων, το Ανατολικό Σέλινο και η περιοχή από Μεσκλά έως Ομαλό, ενώ πρόβλημα στην ηλεκτροδότηση υπάρχει, από νωρίς σήμερα το πρωί, και σε τμήμα του Ακρωτηρίου, με τα συνεργεία του ΔΕΔΔΗΕ να είναι επί ποδός προκειμένου, σε πρώτη φάση, να εντοπίσουν το πρόβλημα και, ακολούθως, να προχωρήσουν στην αποκατάστασή του.\nΥπενθυμίζεται ότι τα προβλήματα στην ηλεκτροδότηση σε Σφακιά, Ανατολικό Σέλινο και στο τμήμα από Αγιά έως Ομαλό εμφανίστηκαν χθες το απόγευμα, με τον ΔΕΔΔΗΕ να καταφέρνει να δίνει ρεύμα μόνο στα πεδινά της πρώην επαρχίας Κυδωνίας (Αγιά, Αλικιανός, Σκινές, Φουρνές) καθώς στις υπόλοιπες περιοχές ήταν αδύνατη η πρόσβαση εξαιτίας της σφοδρής χιονόπτωσης, που είχε ως αποτέλεσμα τον αποκλεισμό των δρόμων.\nΟ τομεάρχης δικτύου Χανίων του ΔΕΔΔΗΕ, Γιώργος Πλοκαμάκης μιλώντας σήμερα στο HANIA.news επεσήμανε ότι το συνεργείο του Διαχειριστή του Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ) στα Σφακιά έχει φτάσει στ’ Ασκύφου και διερευνά τα αίτια της διακοπής.\nΑναφορικά με τα προβλήματα στο Ανατολικό Σέλινο, ο κ. Πλοκαμάκης είπε ότι το συνεργείο του ΔΕΔΔΗΕ δεν μπορούσε να περάσει από Τεμένια κι έτσι αναγκάστηκε να αλλάξει πορεία για να φτάσει στην περιοχή μέσω Μάζας.\nΔιαβάστε ακόμη: Χωρίς ρεύμα ο μισός Νομός Χανίων! – Δείτε ποιες περιοχές θα μείνουν στο σκοτάδι όλη τη νύχτα\nΕξελίξεις αναμένονται στη διάρκεια της ημέρας και για την επαναφορά της ηλεκτροδότησης σε τμήμα του Ακρωτηρίου, που έχει μείνει χωρίς ρεύμα από τις 7.15 το πρωί, σύμφωνα με τον κ. Πλοκαμάκη.\nΠροβλήματα στην ηλεκτροδότηση υπάρχουν, ακόμη, και σε άλλες περιοχές (Ταυρωνίτης, Καλύβες, Κερά, Κόκκινο Χωριό και αλλού), με τα συνεργεία του ΔΕΔΔΗΕ να δίνουν «μάχη» με τον χρόνο για τον εντοπισμό και την αποκατάσταση των ζημιών.\nΧΩΡΙΣ ΡΕΥΜΑ ΤΟ ΑΚΡΩΤΗΡΙ\nΧΩΡΙΣ ΡΕΥΜΑ ΤΟ ΑΝΑΤΟΛΙΚΟ ΣΕΛΙΝΟ


Ορθόδοξα Ωφελήματα: Γιατί είναι επικίνδυνη η Ορθοδοξία;\nΓιατί είναι επικίνδυνη η Ορθοδοξία;\nΑυτο όμως για την σύγχρονη κοσμοθεωρία είναι εγκλημα, πισωγύρισμα στον μεσαίωνα.\nΔεν μπορεί να διανοηθεί ο σύγχρονος άνθρωπος, πού κρίνει τα πάντα με το μέτρο της σχετικότητας και είναι φιλύποπτος απέναντι στην κάθε σιγουριά αυτό το συναρπαστικό ταξίδι του χριστιανού.Η ομολογία του Χριστού είναι αυτόματα σημαία και σύνθημα φανατισμού. Υπάρχει ένας νόμος, φυσικός ή ηθικός δεν ξέρω πού υπαγορεύει ρητά και κατηγορηματικά: "Αφού υπάρχει το Β και το Γ, άρα ο πιστεύων στο Α είναι αξιωματικά φανατισμένος. κοντόφθαλμος. κεχωρισμένος από την λογική σειρά, επικίνδυνα αναχρονιστικός και ασύμβατος". Ενανιώνομαι σε αυτόν τον νόμο. Γιατί η κριτική θεωρία μαζί με την ανεχτικότητα γεννήθηκαν για να απαλλάξουν τον άνθρωπο από την τυρρανία της αυθεντίας, της εγκόσμιας αυθεντίας και όμως στρογγυλοκάθισαν στο θρόνο της τυρανίας τους, επιβάλλοντας την σχετικότητα στα πνευματικά και στα εγκόσμια. Εναντιώνομαι στην τόσο καταναγκαστική και εξουσιαστική άποψη πού θέλει φιμωμένο τον χριστιανό, αναχρονιστή ή περιθωριακό τον χριστιανό.


Περιφερειακή Πολιτική Συνέλευση Πάχνας\n7:00μ.μ. Περιφερειακή Πολιτική Συνέλευση Πάχνας, Αιθ. Κοινοτικού Συμβουλίου Πάχνας\n«Ψηφιακή Κύπρος 2020: Ευκαιρίες, Προκλήσεις και Μεταρρυθμίσεις»\nΟ Δημοκρατικός Συναγερμός διοργανώνει συζήτηση (panel discussion) με θέμα:\n«Ψηφιακή Κύπρος 2020: Ευκαιρίες, Προκλήσεις και Μεταρρυθμίσεις»,\nτην Τετάρτη 27 Απριλίου 2016, στις 11.00, στο Ξενοδοχείο Hilton Park στη Λευκωσία.\n11:00-11:10 Εισαγωγή από τον Πρόεδρο του Δημοκρατικού Συναγερμού, κ. Αβέρωφ Νεοφύτου\n11:10-11:20 Ομιλία από τον Υπουργό Μεταφορών, Επικοινωνιών και Έργων, κ. Μάριο Δημητριάδη\n11:20-13:00 Συζήτηση στρογγυλής τραπέζης με θέμα: Ψηφιακή Κύπρος 2020: Ευκαιρίες, Προκλήσεις και Μεταρρυθμίσεις\nΕυκαιρίες και προκλήσεις για την Κύπρο ενόψει της Ψηφιακής Ενιαίας Αγοράς\nΗ ψηφιακή μεταμόρφωση της Κύπρου ως παράγοντας της ανταγωνιστικότητας της οικονομίας\nΑναγνώριση προβλημάτων προς επίτευξη της ψηφιακής μεταμόρφωσης της Κύπρου\nΠαράγοντες προς επίτευξη της Ψηφιακής Κύπρου μέχρι το 2020\nΟ ρόλος της πληροφορικής, της τεχνολογίας και της καινοτομίας στη ψηφιακή μεταμόρφωση\nΔιαρθρωτικές μεταρρυθμίσεις για μια Ψηφιακή Κύπρο. Τι πρέπει να γίνει και πώς.\nΒαρνάβας Ειρήναρχος, Διευθύνων Σύμβουλος, Logicom\nΚυριάκος Κόκκινος, Executive Partner, IBM Europe\nΣυμεών Κασσιανίδης, Πρόεδρος Hyperion Systems Engineering Group\nΣτέλιος Χειμώνας, Ψηφιακός Πρωταθλητής Κύπρου\nΣυντονιστής: Αντώνης Σκούλλος, Oracle Cyprus Country Leader\n«Ανατολική Μεσόγειος: Ο ρόλος του ΝΑΤΟ, της ΕΕ και της Ρωσίας»\nΟ Δημοκρατικός Συναγερμός και το Κέντρο Μελετών σας προσκαλούν στην ημερίδα με θέμα:\n«Ανατολική Μεσόγειος: Ο ρόλος του ΝΑΤΟ, της ΕΕ και της Ρωσίας»,\nτη Δευτέρα 25 Απριλίου 2016, στις 18.00,\nΛεωφ. Ακαδημίας 21 (Κτήριο ΚΕΜΑ) Λευκωσία\nΑβέρωφ Νεοφύτου Πρόεδρος Δημοκρατικού Συναγερμού\nΧρήστος Ιακώβου Διευθυντής ΚΥΚΕΜ\nΠάρις Ποταμίτης, Δημοσιογράφος ΡΙΚ\nΠεριοδεία Προέδρου στη Πάφο\nΠεριοδεία Προέδρου Δημοκρατικού Συναγερμού στη Πάφο\n8:30π.μ. Εκκλησιασμός στο Ι.Ν. Παναγίας Παντάνασσας, στη Πάφο\n11:00π.μ. Δημοσιογραφική Διάσκεψη στο Ξενοδοχείο Venus, στην Πάφο\n11:30π.μ. Περιφερειακή Πολιτική Συνέλευση Έμπα΄-Χλώρακα-Πέγεια, Ξενοδοχείο Venus, στην Πάφο\n6:00μ.μ. Περιοδεία Προέδρου με Υποψηφίους στο Λιμανάκι Πάφου


16 Νοεμβρίου 2018 11:30:59\nΟ Αντώνης Συκάρης και ο Γιώργος Μαρίνος πάτησαν την 8η κορυφή του κόσμου, το Μανασλού των Ιμαλαΐων σε ύψος 8.163 μέτρων. Ανάλογο άθλο κατάφερε με συνοδοιπόρο τον Φώτη Θεοχάρη ο Αντώνης Συκάρης. Η ΑΜΑΡΥΣΙΑ καταγράφει τις εκπληκτικές εμπειρίες τους σε μια αποκλειστική συζήτηση.\n«Να επιδιώκεις τις κοπιώδεις προσπάθειες που φέρνουν τα λαμπρά επιτεύγματα στους ανθρώπους», έλεγε ο Αρχαίος Έλληνας φιλόσοφος Δημόκριτος. Έναν τέτοιο, πραγματικό άθλο κατάφεραν ο Γιώργος Μαρίνος από το Ηράκλειο Αττικής και ο Αθηναίος Αντώνης Συκάρης, οι οποίοι έγιναν η πρώτη στην ιστορία ελληνική ορειβατική αποστολή που πάτησε στην 8η ψηλότερη κορυφή στον κόσμο, το Μανασλού των Ιμαλαΐων σε υψόμετρο 8.163 μέτρων! Μάλιστα, ο δεύτερος έχει «κατακτήσει» τρία από τα δεκατέσσερα ψηλότερα βουνά της Γης. Οι καιρικές συνθήκες στο Νεπάλ δεν ήταν σύμμαχος για τους δύο ορειβάτες, καθώς και η υγεία τους άργησε να σταθεροποιηθεί, ώστε λίγο έλειψε να εγκαταλείψουν. Τελικά η πίστη στην επιτυχία, η εμπειρία αλλά και ο αγώνας που έδωσαν, τους βοήθησαν να φθάσουν μέχρι το τέλος.\n«Ο Ότο Ρεχάγκελ έλεγε στους παίχτες του το 2004, όταν η Ελλάδα κατέκτησε το Euro της Πορτογαλίας: “Η επιτυχία φέρνει την αυτοπεποίθηση και αυτή με τη σειρά της μας οδηγεί σε νέες επιτυχίες“. Σεβόμενος απόλυτα τις αυξημένες δυσκολίες, αλλά και την επικινδυνότητα των βουνών των Ιμαλαΐων -ιδιαίτερα αυτών που είναι πάνω από τα 8.000 μέτρα- παρέμεινα προσγειωμένος, αλλά δεν σταμάτησα να ονειρεύομαι ότι θα τα καταφέρουμε στην ομορφότερη και μεγαλοπρεπέστερη οροσειρά του κόσμου» δηλώνει στην ΑΜΑΡΥΣΙΑ ο 55χρονος Αντώνης Συκάρης, ενώ, αναφερόμενος στον σχοινοσύντροφό του, τονίζει:\n«Ο Γιώργος Μαρίνος είναι ένας σχετικά νέος ορειβάτης, αλλά ως ταλαντούχος και πειθαρχημένος, βοήθησε τα μέγιστα! Έχει, άλλωστε, πετυχημένη δράση σε βουνά της Ελλάδας της Ευρώπης και πιο πρόσφατη την ανάβαση στην ψηλότερη κορυφή της βόρειας Αμερικής στην Αλάσκα το Ντανάλι, σε ύψος 6.159 μ. Το πιο σημαντικό είναι για μένα ότι αποτελούσε μια πολύ καλή παρέα. Όλο χαμογελούσε και ένιωθα τόσο γαλήνια, ζεστά».\nΣύμφωνα με τον ίδιο, «οι ορειβατικές αποστολές στα ψηλά βουνά της Γης δεν παράγουν μόνο τα αποτελέσματα της απόλαυσης της αναρρίχησης και της συναρπαστικής ικανοποίησης μιας ανάβασης στην κορυφή. Προσφέρουν με τον καλύτερο τρόπο τη δυνατότητα να αναπτυχθούν ξεχωριστές και μακροχρόνιες φιλίες, αλλά κυρίως ανθρώπινες σχέσεις που βασίζονται στα ιδεώδη της ορειβασίας: την αλληλεγγύη, τη συντροφικότητα και τον αλτρουισμό, ενώ απέχουν από τις ακρότητες των υπερβολών, των ψευδών και των υπερφίαλων προβολών». «Η ορειβασία ως σπορ και όχι ως άθλημα, παραμένει μακριά από τον ανταγωνισμό και τον πρωταθλητισμό, καθώς βασίζεται σε κάτι ακόμα σπουδαιότερο: την προσφορά. Και αυτό αξίζει κανείς να υπηρετεί προπάντων στα βουνά, αλλά και στην εν γένει ζωή του».\nΑναρρίχηση γεμάτη εμπόδια\nΗ αποστολή για τα Ιμαλάια αναχώρησε από την Ελλάδα στις 3 Σεπτεμβρίου και επέστρεψε θριαμβευτικά στις 2 Οκτωβρίου. Πρώτος προορισμός ήταν το Κατμαντού και από εκεί ακολούθησε μετακίνηση με οχήματα εκτός δρόμου, σε μια διαδρομή δύο ημερών για μια μικρή πόλη της περιοχής.\nΣειρά είχε μια πορεία μέσα από χωριά και περιοχές αφιλόξενες μέχρι τα 4.400 μέτρα και την κατασκήνωση βάσης του Μανασλού. Από εκεί ξεκίνησε η εκστρατεία της οργάνωσης των καμπ καθώς πρόκειται για τέσσερις κατασκηνώσεις σε διαδοχικά υψόμετρα έως τα 7.100 μέτρα ύψος, με κίνηση μέσα από δαιδαλώδη εμπόδια, τα επονομαζόμενα racks (κάθετους παγετώνες) όπως και grievances, δηλαδή τις ρωγμές που σχηματίζουν οι παγετώνες.\n«Υπήρξε μια σταδιακή προσαρμογή και ένας εγκλιματισμός σε όλα αυτά τα υψόμετρα και αφού τελείωσε η εκστρατεία αυτή και η οργάνωση των κατασκηνώσεων, αποσυρθήκαμε στο basecamp για ξεκούραση, περιμένοντας το λεγόμενο «παράθυρο» του καιρού, στα τέλη Σεπτεμβρίου, προκειμένου να μας δοθούν έξι ημέρες προσπάθειας, το λεγόμενο «final push». Το καταφέραμε στις 28 του μήνα!», αναφέρουν οι ορειβάτες.\nΈνα βουνό – πρόκληση\nΤο επονομαζόμενο «όρος του πνεύματος» ή και Κουτάνγκ, βρίσκεται στην περιοχή Μανσίρ Χιμάλ του Νεπάλ. Για πρώτη φορά κατακτήθηκε το 1956 από τους Τόσιο Ιμανίσι και Γκιάλζεν Νόρμπου, μέλη μιας ιαπωνικής αποστολής. Γι’ αυτό, εξάλλου, οι Ιάπωνες θεωρούν το Mανασλού βουνό τους, όπως οι Άγγλοι το Έβερεστ. Αξίζει να τονιστεί ότι 64 ορειβάτες έχουν χάσει τη ζωή τους κυρίως από τις φονικές χιονοστιβάδες που «βάλλουν» τη διαδρομή προς την κορυφή. Ωστόσο, όπως υπογραμμίζει ο Αντώνης Συκάρης, «πιστεύαμε πως οι δυνατότητές μας, αλλά και η καλή τύχη που έχουμε μέχρι τώρα (γιατί σε αυτά τα εγχειρήματα, πέρα από προετοιμασία, τεχνική και φυσική κατάρτιση, χρειάζεσαι κι αυτήν) μας οδήγησε ώστε να καταφέρουμε να φτάσουμε έως το τέλος, στα 8.163 μέτρα».\n«Εξάλλου -λέει ο ίδιος- τα πάντα μπορεί να πετύχει ένας άνθρωπος, αρκεί πραγματικά να το θέλει πολύ. Όταν έχεις ένα όνειρο και το συνδυάσεις με μια ισχυρή επιθυμία, το ίσον αυτής της εξίσωσης θα δώσει μόνο ένα αποτέλεσμα, αυτό της επιτυχίας. Και πρέπει σε ό,τι κάνουμε στη ζωή μας να ονειρευτούμε κάτι και να το προσπαθήσουμε. Και η επιτυχία να μην έρθει, έχει μείνει η γλυκιά γεύση της προσπάθειας και αυτό είναι κάτι πάρα πολύ όμορφο. Η επιτυχία θα έρθει ως αποτέλεσμα αυτής της προσπάθειας και της σκληρής δουλειάς».\nΣπουδαία ορειβατική αποστολή\nΤρεις μήνες πριν, ο Αντώνης Συκάρης επανέλαβε άλλο ένα επίτευγμα. Μαζί με τον Φώτη Θεοχάρη, εκείνη τη φορά, έγιναν η πρώτη στην ιστορία ελληνική ορειβατική αποστολή που πάτησε στην τρίτη ψηλότερη κορυφή του κόσμου, το βουνό Κανγκτσεγιούνγκα, πάλι στα Ιμαλάια του Νεπάλ, σε υψόμετρο 8.586 μέτρων! Ο ενθουσιασμός του 27χρονου – αστυνομικού στο επάγγελμα – Φώτη Θεοχάρη και η εμπειρία του Αντώνη Συκάρη ήταν το μυστικό της επιτυχίας τους που ήρθε, μάλιστα, έναν ακριβώς χρόνο μετά την αναρρίχηση του δεύτερου στο ψηλότερο σημείο της γης, το Έβερεστ, με συνοδοιπόρο του τότε τον Μάικ Ευμορφίδη.\nΤο κατόρθωμά τους καθιστά σπουδαιότερο το γεγονός ότι τα τρία τελευταία χρόνια, παρόλες τις προσπάθειες ξένων ορειβατών από όλο τον κόσμο, δεν είχε φτάσει κανείς στην κορυφή του βουνού που συγκαταλέγεται ανάμεσα στα «λιγότερο σκαρφαλωμένα» της γης. Ενδεικτικά, μέχρι πρότινος στην Κανγκτσενγιούνγκα είχαν ανέβει μόλις 241 άνθρωποι, ενώ στο Έβερεστ συνολικά 4.500.\n«Ένιωσα σαν ένα ποντικάκι που άγγιξε ένα ολόκληρο αστέρι. Όταν φτάσαμε σε υψόμετρο 5.500 μέτρων, ύστερα από μια πολυήμερη πεζοπορία, ξαφνικά αντίκρισα το βουνό ολόκληρο μπροστά μου και σκέφτηκα “ωραίες οι φωτογραφίες στο ίντερνετ, αλλά αυτό είναι εντελώς… όρθιο!“. Νόμιζα ότι θα ήταν πολύ δύσκολο για τα “κυβικά“ μου. Όμως, παρά τα άλλα 1.300 μέτρα της απότομης υψομετρικής διαφοράς, βρέθηκα στην κορυφή μαζί με τον σχοινοσύντροφό μου. Ένιωθα δέος και συγκίνηση για το επίτευγμα αυτό. Ήμουν πια πλέον 8.586 μ. πάνω από τη γη!», διηγείται στην εφημερίδα μας εκείνες τις στιγμές ο Φώτης Θεοχάρης.\nΟ νεαρός ορειβάτης, που είχε ήδη στο ενεργητικό του επιτυχημένες αναρριχήσεις στις Άνδεις, τον Καύκασο και τα Ινδικά Ιμαλάια, δεν φοβήθηκε τις δυσκολίες. Όπως σημειώνει, «το όποιο άγχος μου είχε να κάνει με τις εσωτερικές αντοχές στις δυσκολίες της καθημερινότητας και κυρίως με το ζήτημα της απομόνωσης. Η μοναξιά σε μια τέτοια αποστολή ήταν για μένα ο μεγάλος φόβος. Όλα πήγαν καλά, η παρουσία του Αντώνη με έκανε να μην ανησυχώ». Η προσπάθειά τους διήρκεσε πολύ, περίπου 50 μέρες, κρύβοντας σοβαρούς κινδύνους και φυσικά εμπόδια, με τη θερμοκρασία να κυμαίνεται από τους -20 βαθμούς Κελσίου τις βραδινές ώρες, στους +35 τα μεσημέρια.\n«Ήταν ένας αφιλόξενος προορισμός. Στη διαδρομή μας δεν συναντήσαμε κατοικημένες περιοχές, αλλά τροπικά δάση. Προσπελάσαμε έναν παγετώνα 16 χιλιομέτρων, καλυμμένο από μορένα (χώμα ανάμεικτο με μεγάλες και μικρές πέτρες). Ο καιρός δεν βοηθούσε, καθώς χιόνιζε συνεχώς, ενώ το βουνό ήταν πολύ επικίνδυνο για χιονοστιβάδες. Δύσκολα προσεγγίζει κανείς μια τέτοια περιοχή», θυμάται ο Αντώνης Συκάρης.\n«Ωστόσο -όπως υπογραμμίζει ο ίδιος – και τότε είχα πει στον εαυτό μου ότι θα δώσουμε τον αγώνα μας ως θαρραλέοι Έλληνες. Στη διάρκεια της ανάβασης, λίγες ώρες πριν από την κορυφή, πίστεψα πως είναι πολύ δύσκολο να πετύχουμε, την ώρα που επώνυμοι και ικανοί ξένοι ορειβάτες είχαν εγκαταλείψει. Από το σύνολο των 41 οι οποίοι επιχειρούσαμε το ίδιο διάστημα, τα καταφέραμε εμείς οι δύο, ένας Ιταλός, ένας Χιλιανός και πέντε Ινδοί. Το θέλαμε πολύ, δεν επιτρέψαμε στη λογική να μας… γυρίσει πίσω, αλλά αφήσαμε την επιθυμία να μας οδηγήσει μέχρι το τέλος. Έχω μια ρήση για τη ζωή και την ορειβασία που φαίνεται να δικαιώθηκε: “Μην εγκαταλείπεις ποτέ τα όνειρά σου, θα έρθει η στιγμή που θα πραγματοποιηθούν”».\nΈνα τέτοιο όνειρο, εξάλλου, σχεδιάζει να πραγματοποιήσει ο Φώτης Θεοχάρης που σε λίγες μέρες θα ανέβει τις 113 ψηλότερες κορυφές της Ελλάδας, σε μία προσπάθεια αφιερωμένη στο «Χαμόγελο του Παιδιού».


Έφτιαξε 600 χειρουργικές μάσκες και τις πρόσφερε στο νοσοκομείο Γρεβενών – News.gr\n«Aυτές τις δύσκολες ημέρες πρέπει εμείς οι άνθρωποι να βοηθήσουμε, όπου μπορούμε... να αντέξουμε»\nΗ υπεύθυνη υπάλληλος του νοσοκομείου ζήτησε να της δώσει τιμή ανά τεμάχιο. Η Ελόνα πάλι δεν το σκέφτηκε ούτε μια στιγμή. «'Ακουγα συνεχώς στις ειδήσεις ότι υπάρχει έλλειψη μασκών στα νοσοκομεία ότι οι γιατροί και νοσηλευτές κάνουν συνεχώς εκκλήσεις γιατί τους τελειώνουν. Είπα αμέσως στην κυρία ότι δεν θέλω χρήματα ότι θα τις κατασκευάσω δωρεάν και θα τις προσφέρω στο νοσοκομείο και σε όσους εργαζόμενους τις έχουν ανάγκη. Τότε μου είπαν ότι θα μου στείλουν το ύφασμα, τους ζητησα κι ένα δείγμα το οποίο χρησιμοποίησα για να κάνω πατρόν».\n«Είπα στην υπεύθυνη ότι εάν χρειαστούν κι άλλες μάσκες θα τις φτιάξω, γιατί θέλω να βοηθήσω» και η Ελόνα έκλεισε την συνομιλία μας λέγοντας ότι «αυτές τις δύσκολες ημέρες πρέπει εμείς οι άνθρωποι να βοηθήσουμε, όπου μπορούμε... να αντέξουμε».\nCovid-19 χειρουργικές μάσκες κορονοϊός κοροναϊός νοσοκομείο Γρεβενά


Στυλο Υγρης Μελανης Uni Jetstream Sporty Sxn-157s 0.7mm Μπλε Χρωμα - Στυλο (ANA.UNI0015)\nΑρχική > Είδη γραφείου > Στυλό > ΣΤΥΛΟ ΥΓΡΗΣ ΜΕΛΑΝΗΣ UNI JETSTREAM SPORTY SXN-157S 0.7MM ΜΠΛΕ ΧΡΩΜΑ\nΣΤΥΛΟ ΥΓΡΗΣ ΜΕΛΑΝΗΣ UNI JETSTREAM SPORTY SXN-157S 0.7MM ΜΠΛΕ ΧΡΩΜΑ (ANA.UNI0015)\nΣΤΥΛΟ ΥΓΡΗΣ ΜΕΛΑΝΗΣ UNI JETSTREAM SPORTY SXN-157S 0.7MM ΜΠΛΕ ΧΡΩΜΑ ANA.UNI0015 ANA.UNI0015 UNI UNI ΣΤΥΛΟ Κατηγορία: ΣΤΥΛΟ •UNI στην κατηγορία ΣΤΥΛΟ Για επαγγελματίες που απαιτούν απο το μέσο γραφής τους απαράμιλλη απόδοση γραφής. Τα στυλό της Mitsubishi Pencil Co. Ltd, είναι υψηλής ποιότητας εργαλεία που ξεχωρίζουν για την υψηλή τους απόδοση και το εκπληκτικό design. Τα στυλό Uni εξελίσσονται καθημερινά και κατασκευάζονται από υψηλής ποιότητας υλικά σε μοναδικό αλλά ταυτοχρόνως μοντέρνο στυλ. Στυλό τύπου Roller, σειράς Jetstream Sport SXN-157S με κουμπί. Εξοπλισμένο με ''μύτη'' μεγέθους 0.7mm για γραμμές μεγέθους 0.35mm. Διαθέτει μελάνι χαμηλής τριβής Jetstream για ομαλή και έντονη γραφή. Στεγνώνει εξαιρετικά γρήγορα και λόγω του συστήματος Twin Ball αποτρέπεται η αντίθετη ροή μελανιού. • Χρώμα: Μαύρο - Μπλε. • Χρώμα μελάνης: Μπλε. • Μέγεθος μύτης: 0.7mm • Πάχος γραμμής: 0.35mm. • OEM: SXN-157S ΣΤΥΛΟ ΥΓΡΗΣ ΜΕΛΑΝΗΣ UNI JETSTREAM SPORTY SXN-157S 0.7MM ΜΠΛΕ ΧΡΩΜΑ


Βρίσκεστε εδώ: Φανάρια DECTANE > Φανάρια ανά Αυτοκίνητο - Μοντέλο / Μπροστά - Πίσω / D-Lite - Dayline - Angel Eyes > SUBARU φανάρια\nΦανάρια DECTANE Angel Eyes Subaru Impreza 02-05 (Μαύρο), Λάμπες H1, Φλας με LED, Με διπλό Δαχτυλίδι Angel Eyes LED. Τα φανάρια Angel Eyes της DECTANE είναι υψηλής ποιότητας και σας προσφέρουν καλύτερη διάχυση φωτός. Η οδήγηση θα σας φανεί διαφορετική γιατί το φανάρι είναι διαφανές με αποτέλεσμα ... Ρωτήστε μας για διαθεσιμότητα στο 2641057999 ή email στο spytili@gmail.com 0,00 €\nSUBARU IMPREZA WRX 01-02 ΚΡΥΣΤΑΛΛΟ\nΠισινά Φανάρια DECTANE Subaru Impreza WRX 01-02 (Κρύσταλλο). Τα πισινά φανάρια της DECTANE με ή χωρίς τεχνολογία LED είναι υψηλής ποιότητας. Mε μοντέρνο, κομψό και ιδιαίτερο "look", ομορφαίνει την εικόνα του αυτοκινήτου σας. Η εγκατάσταση είναι πολύ εύκολη, με απλές συνδέσεις. Συσκευασία: Ζευγάρι... Σε απόθεμα 204,83 €\nSUBARU IMPREZA 97+ CHROME LED FLASH\nΦανάρια DECTANE Angel Eyes Subaru Impreza 97+ (Χρώμιο), Λάμπες H1, Φλας με LED, Με διπλό Δαχτυλίδι Angel Eyes LED. Τα φανάρια Angel Eyes της DECTANE είναι υψηλής ποιότητας και σας προσφέρουν καλύτερη διάχυση φωτός. Η οδήγηση θα σας φανεί διαφορετική γιατί το φανάρι είναι διαφανές με αποτέλεσμα ν... Σε απόθεμα 289,93 €\nSUBARU IMPREZA 97+ ΜΑΥΡΟ LED FLASH\nΦανάρια DECTANE Angel Eyes Subaru Impreza 97+ (Μαύρο), Λάμπες H1, Φλας με LED, Με διπλό Δαχτυλίδι Angel Eyes LED. Τα φανάρια Angel Eyes της DECTANE είναι υψηλής ποιότητας και σας προσφέρουν καλύτερη διάχυση φωτός. Η οδήγηση θα σας φανεί διαφορετική γιατί το φανάρι είναι διαφανές με αποτέλεσμα να... Σε απόθεμα 289,93 €\nΦανάρια DECTANE Angel Eyes Subaru Impreza 02-05 (Χρώμιο), Λάμπες H1, Φλας με LED, Με διπλό Δαχτυλίδι Angel Eyes LED. Τα φανάρια Angel Eyes της DECTANE είναι υψηλής ποιότητας και σας προσφέρουν καλύτερη διάχυση φωτός. Η οδήγηση θα σας φανεί διαφορετική γιατί το φανάρι είναι διαφανές με αποτέλεσμα... Σε απόθεμα 289,93 €


Stigmina carpophilum, Coryneum beijerinckii, Clasterosporium carpophilum, Stigmina fungus\nΠροσβάλλονται τα φύλλα, οι βλαστοί, οι οφθαλμοί, τα άνθη και οι καρποί. Τα πιο χαρακτηριστικά συμπτώματα της ασθένειας εμφανίζονται στα φύλλα και στους νεαρούς καρπούς. Στα φύλλα σχηματίζονται μικρές, κοκκινωπές κηλίδες που στη συνέχεια παρουσιάζουν ένα καστανό δαχτυλίδι. Πάνω στις κηλίδες εμφανίζονται μαύρα στίγματα, οι καρποφορίες του μύκητα. Τελικά, μετά τη νέκρωση και το πέσιμο του κέντρου τους σχηματίζονται οπές, γνωστές σαν τρύπες από σκάγια. Στους καρπούς σχηματίζονται οι τυπικές κοκκινωπές κηλίδες, οι οποίες αργότερα σκουραίνουν, αποφελλώνονται, σκάζουν και εκκρίνεται κόμμι. Στους βλαστούς σχηματίζονται αρχικά κοκκινωπές κηλίδες, οι οποίες εξελίσσονται σε νεκρώσεις των ιστών και το χειμώνα γίνονται έλκη, που βγάζουν κόμμι. Τόσο το τμήμα του βλαστού, όσο και τα μάτια στο τμήμα πάνω από την προσβεβλημένη περιοχή, ξεραίνονται. <\nΗ ασθένεια οφείλεται στο μύκητα Wilsonomyces carpophilus. O μύκητας διαχειμάζει πάνω στα έλκη των βλαστών και στους οφθαλμούς, πάνω στα οποία διακρίνονται μαύρα στίγματα, οι αγενείς καρποφορίες του παθογόνου (ακέρβουλα). Οι μολύνσεις γίνονται με τα σπόριά του (κονίδια) και αρχίζουν την άνοιξη με βροχερό και δροσερό καιρό και το φθινόπωρο, όταν πέφτουν τα φύλλα. Για την πραγματοποίηση της μόλυνσης (βλάστηση σπορίων) είναι αναγκαίο οι φυτικές επιφάνειες να είναι βρεγμένες για αρκετές ώρες. Ιστοί εξασθενημένοι από παγετούς ή άλλα αίτια (π.χ. εξώασκο) είναι πιο ευαίσθητοι.\nΗ ασθένεια αντιμετωπίζεται πολύ αποτελεσματικά με εφαρμογή κατάλληλων σκευασμάτων. Οι ψεκασμοί συστήνονται να γίνονται σύμφωνα με τις υποδείξεις των Γεωργικών Προειδοποιήσεων ή το φθινόπωρο στην πτώση των φύλλων, στην περίοδο του ληθάργου, λίγο πριν το "φούσκωμα" των ματιών και κατά την πτώση των πετάλων. Συμπληρωματικά, συνιστάται η αφαίρεση και το κάψιμο των προσβεβλημένων κλαδίσκων.


Ο Μητροπολίτης Κερκύρας κ. Νεκτάριος στους Παξούς - news.tv4e.gr\nΟ Μητροπολίτης Κερκύρας κ. Νεκτάριος στους Παξούς\nΣτους Παξούς μετέβει ο Σεβασμιώτατος Μητροπολίτης Κερκύρας, Παξών & Διαποντίων νήσων κ. Νεκτάριος, για την εορτή του πολιούχου του νησιού Αγίου ιερομάρτυρος Χαραλάμπους. Η καλοκαιρία της ημέρας βοήθησε ώστε η πανήγυρις να διεξαχθεί με την συμμετοχή πολλών κατοίκων και προσκυνητών των Παξών αφού ο προαύλιος χώρος του Ιερού προσκυνηματικού ναού ήτο κατάμεστος τηρώντας έτσι όλα τα μέτρα για την προστασία από την εξάπλωση του κορονοΐου. Παρόντες στην πανήγυρη, ο δήμαρχος των Παξών κ. Σπυρίδων Βλαχόπουλος με μέλη του δημοτικού συμβουλίου αλλά και ο πρώην δήμαρχος, λιμενικές και αστυνομικές αρχές, εκπαιδευτικοί του νησιού, ενώ στο τέλος της θείας λειτουργίας παιάνισε πανηγυρικά η φιλαρμονική των Παξών στον προαύλιο χώρο του ιερού ναού.\nΚατά την ομιλία του στη Θεία λειτουργία, ο Σεβασμιώτατος αναφέρθηκε στο τιμώμενο πρόσωπο του Αγίου Χαραλάμπους, στο μαρτύριο του, στην προσφορά του στην εκκλησία εναντίον των αιρετικών και της στηρίξεως των πιστών με τον λόγο του και την προσευχή του.\nΟ Σεβασμιώτατος στη συνέχεια υπογράμμισε από το αποστολικό ανάγνωσμα, που ο απόστολος Παύλος κρατούμενος στις φυλακές της Ρώμης, έγραψε παραινετική επιστολή στον μαθητή του Τιμόθεο στη Έφεσσο, τρία σημεία. Πρώτον· «Τέκνον Τιμόθεε, μὴ ἐπαισχυνθῇς τὸ μαρτύριον τοῦ Κυρίου ἡμῶν μηδὲ ἐμὲ τὸν δέσμιον αὐτοῦ, ἀλλὰ συγκακοπάθησον τῷ εὐαγγελίῳ κατὰ δύναμιν Θεοῦ, τοῦ σώσαντος ἡμᾶς ». Το μαρτύριο είναι το χαρακτηριστικό γνώρισμα όχι μόνο των χριστιανών των πρώτων αιώνων αλλά διαχρονικά, εάν θέλει ο σύγχρονος χριστιανός να είναι αληθινός μαθητής του Χριστού, πρέπει να επιζητεί το μαρτύριο, είτε του αίματος είτε της συνειδήσεως. Η εποχή μας είναι αντιστρατευόμενη στο πνεύμα του Χριστού με όλες τις ενάντιες εκδηλώσεις, είτε των νόμων είτε του εκκοσμικευμένου πνεύματος. Εάν σήμερα θέλει ο οιοσδήποτε να είναι αληθινός μαθητής του Χριστού πρέπει να αντιστέκεται σε αυτά τα κελεύσματα της συγχρόνου νέας εποχής, όπως αντιστάθηκε και ο Άγιος Χαράλαμπος. Δεύτερον· « ταύτα παράθου της πίστις οίτινες και ετέρους δίδαξαι ». Το πνεύμα το αντιστασιακόν που πρέπει να χαρακτηρίζει τους εκκλησιαστικούς πνευματικούς ταγούς, τούτο πρέπει να μοιράζεται μετά του ποιμνίου της Εκκλησίας, που διαποτιζόμενοι απ’ αυτό το πνεύμα μπορούν να μεταδώσουν το πνεύμα της ανδρείας, της πίστεως και της ελπίδας σε όλη την χριστιανική κοινωνία. Έτσι εργάστηκε και ο Άγιος Χαράλαμπος. Το πνεύμα της αντίστασης μπορεί να έχει απώλειες υλικές αλλά έχει την ανάκαμψη την πνευματική, που απ΄αυτών πάσχει η σύγχρονη κοινωνία μας. Τρίτον · « Μνημόνευε Ιησούν Χριστόν ». Κανένα έργο πνευματικό δεν συντελείται χωρίς την προσευχή. Η επίκλησης του ονόματος του Ιησού Χριστού είναι η δύναμις και το εφόδιο με το οποίο μπόρεσαν οι μάρτυρες της πίστεως να αντισταθούν στον πόλεμο τον πνευματικόν. Η προσευχή και η επίκληση του ονόματος του Χριστού δυναμώνει ψυχικά και πνευματικά τον άνθρωπο και ενδύεται την πανοπλία του πνεύματος προκειμένου να πολεμήσει, όχι προς σάρκα και αίμα, αλλά προς τας εξουσίας και τον κοσμοκράτορα του αιώνος τούτου. Αυτήν την εικόνα που μας περιγράφει ο απόστολος Παύλος, παρά το προκεχωρημένο της ηλικίας του που είχε ο Άγιος Χαράλαμπος και που σήμερα εορτάζει την μνήμη του η εκκλησία μας και ιδιαίτερα η πατρίδα μας.\nΣτο τέλος ο Σεβασμιώτατος εξέφρασε την χαρά του, που το περισσότερο εκκλησίασμα αποτελείτο από νέους ανθρώπους και ιδιαίτερα οικογενειάρχες με τα παιδιά τους και ευχήθηκε σε όλους χρόνια πολλά με τις πρεσβείες του πολιούχου των Παξών Αγίου Χαραλάμπους.


Καίτη Βασιλάκου: Μα τι κουβέντες είναι αυτές που λέμε;\nΕυτυχώς εμείς έχουμε αρκετά απομακρυνθεί από εκείνες τις σκληρές εποχές. Αν κάποιος μας ενοχλεί, θα τον στραβοκοιτάξουμε, θα του πούμε καμιά κουβέντα, μπορεί, αν χοντρύνει το πράγμα, να ανταλλάξουμε βρισιές και απειλές και ίσως τον καταγγείλουμε στην αστυνομία, αν δεν συμμορφωθεί. Σε γενικές γραμμές όμως οι καθημερινοί άνθρωποι αποφεύγουμε τις βιαιοπραγίες και τις χειροδικίες.\nΗ γλώσσα μας όμως είναι μεγάλος προδότης του παρελθόντος μας. Αυτή μας πληροφορεί ότι κάποτε οι άνθρωποι δεν ήταν τόσο ειρηνικοί όσο είναι σήμερα. Σήμερα, άλλοτε γελώντας και άλλοτε απειλώντας βάζουμε στο στόμα μας φράσεις που είναι πραγματικά ανατριχιαστικές, φονικές και αποκρουστικές. Τις λέμε χωρίς να τις εννοούμε. Όμως τις λέμε.\n«Στα τσακίδια!» φωνάζουμε σε κάποιον που φεύγει και που προηγουμένως μας έχει κάνει άνω κάτω. Εννοούμε να μας αφήσει ήσυχους, όμως η φράση σημαίνει να πάει ο άλλος να γκρεμοτσακιστεί και να σκοτωθεί.\n«Στα κομμάτια!». Να πάει δηλαδή κάπου και να γίνει κομμάτια. (Ανατριχιαστικό, ε;)\n«Στον αγύριστο!». Να φύγει κι εκεί που θα πάει να πάθει κάτι πολύ κακό, ώστε να μη μπορεί να γυρίσει πίσω.\nΚάποιες φράσεις μάς παραπέμπουν σε αρχαίες πολεμικές συγκρούσεις:\n«Διά πυρός και σιδήρου». «Φωτιά και τσεκούρι». Επελαύνουν οι ορδές και τίποτα δεν μένει όρθιο, μόνο αποκαΐδια και πτώματα .\n«Δια ροπάλου». Όπου τα κεφάλια συντρίβονται, όταν οι ιδιοκτήτες τους αντιστέκονται.\n«Τον έθεσα εκτός μάχης». Μιλάμε για τραυματία ή νεκρό αντίπαλο από τα δικά μας χέρια.\n«Κέρδισα με το σπαθί μου». Αφού πρώτα εξόντωσα τους αντιπάλους μου κόβοντάς τους το κεφάλι.\nΆλλες φράσεις υποδηλώνουν ύπουλη βία των παρασκηνίων:\n«Πάτησε επί πτωμάτων». «Μαχαιρώματα πίσω από την πλάτη». Περίεργοι φόνοι και ξαφνικές μαχαιριές σε ανύποπτους για να ανοίξει ο δρόμος προς την επιτυχία.\nΈχουμε επίσης και ιστορική βία:\n«Σφάξε με, αγά μου, ν’ αγιάσω». Οι Τούρκοι σφάζουν και οι χριστιανοί κάνουν τα θύματα αγίους.\n«Του άλλαξε την πίστη». Πρόκειται για σκληρά βασανιστήρια, μέχρι να αναγκαστεί να αλλαξοπιστήσει αυτός που αντιστέκεται.\n«Βάζω το χέρι μου στη φωτιά». Απόηχος από τη βάρβαρη συνήθεια να δοκιμάζεται η αθωότητα κάποιου με τη φωτιά. Αν δεν καιγόταν, ήταν αθώος. Αν καιγόταν, ήταν ένοχος. (Μα ήταν δυνατόν να μην καεί;)\n«Τον έχει ευνουχίσει». Κάποτε αυτό γινόταν με ψαλίδια και είχε μεγάλη πέραση, σήμερα το κάνουμε δια της ομιλίας και έχει επίσης μεγάλη πέραση.\n«Θα σου βάλω τα δυο πόδια σ’ ένα παπούτσι». Έτσι τιμωρούσαν τους νάνους γελωτοποιούς στο Βυζάντιο. Επί εβδομάδες είχαν και τα δυο τους πόδια μέσα σε ένα παπούτσι και χοροπηδούσαν προκαλώντας τα γέλια των άλλων. Μμμμ, μπράβο!\n«Θα του κόψω τη γλώσσα». «Θα του βγάλω τα μάτια». «Τον ψήνει ζωντανό». Πολύ συνηθισμένες μεσαιωνικές τιμωρίες που ο κόσμος παρακολουθούσε με ενδιαφέρον.\nΈχουμε και εικόνες από την αγνή αγροτική ζωή:\n«Θα σε σφάξω στο γόνατο». Όπως τα αρνιά και τα κατσίκια. Και όπως βεβαίως και τον εχθρό μας.\n«Πήρα το αίμα μου πίσω». Πρόκειται για τα γνωστά φονικά στο όνομα της τιμής, όπου η μια οικογένεια εξοντώνει την άλλη και στο τέλος δεν μένει κανείς όρθιος, έχουν όλοι οριζοντιωθεί.\nΆλλη κατηγορία είναι οι αυθόρμητες φονικές επιθυμίες που σε παλαιότερες εποχές γίνονταν πράξη:\n«Θα σε σκοτώσω». Με διάφορους τρόπους, δεν έχει σημασία η μέθοδος αλλά το αποτέλεσμα, να μετατρέψουμε δηλαδή το ζωντανό σε πεθαμένο.\n«Θα σε καρυδώσω». Εδώ είμαστε πιο συγκεκριμένοι στη μέθοδο της εξόντωσης.\n«Θα σε λιώσω». Πώς άραγε; Με κανένα βράχο; Πάντως αυτό που επιθυμούμε είναι να κάνουμε τον άλλον αλοιφή.\n«Θα σε τσακίσω». «Θα σε σπάσω στο ξύλο». Εδώ προτιμούμε τη μέθοδο της θραύσης των οστών.\n«Θα σου σπάσω το κεφάλι». Με πέτρα, με μαδέρι, με τις γροθιές μας, δεν έχει σημασία. Εμείς αυτό που θέλουμε είναι ένα σπασμένο κεφάλι.\n«Θα σε κάψω». Απλή και στο παρελθόν αρκετά συνήθης μέθοδος εξόντωσης του εχθρού μας.\n«Θα σε ξεσκίσω». «Θα σε κάνω λουρίδες». Με μαχαίρι, υποθέτω. Ή με κανένα μπαλτά. Ή με καμιά σπάθα.\nΜη φονικές επιθυμίες αλλά επιθυμίες βασανισμού και ταπείνωσης:\n«Θα σου σπάσω τα μούτρα». Δεν επιθυμούμε το θάνατο του αντιπάλου, απλώς το σοβαρό τραυματισμό του.\n«Θα σου κάνω τη μούρη κρέας». Το ίδιο περίπου με το προηγούμενο. (Φανταστείτε την εικόνα).\n«Θα σου το τρίψω στη μούρη». Απλή ταπείνωση, πάλι καλά.\n«Θα σου κόψω τα πόδια». Το συνήθιζαν φαίνεται κι αυτό στο παρελθόν.\n«Θα σε κάνω να φτύσεις αίμα». Μιλάμε για μεγάλη κακοποίηση, ο άλλος θα μείνει μέρες στο κρεβάτι.\n«Θα σε πατήσω κάτω». Απλή επίδειξη δύναμης και εξευτελισμός του αντιπάλου.\n«Του έδωσα γροθιά στο στομάχι». Περιορισμένη χειροδικία αλλά αποτελεσματική.\n«Τον έφτυσα». Παλαιά συνήθεια διαπόμπευσης.\n«Τον ζεμάτισα». Αρχαίο βασανιστήριο με εξαιρετικά αποτελέσματα.\nΕικόνες από την καθημερινή ζωή:\n«Σαν δαρμένο σκυλί». Εννοείται ότι τα σκυλιά έτρωγαν πολύ ξύλο. Εδώ έτρωγαν οι άνθρωποι, τα ζώα θα γλίτωναν;\n«Άντε πνίξου». Πώς το εννοούσαν άραγε; Δια απαγχονισμού ή μέσα στη θάλασσα και τα ποτάμια; Είναι πάντως μια απλή προτροπή. Εμείς αποφεύγουμε να συμμετάσχουμε στη συγκεκριμένη πράξη.\n«Τρώνε τα κομμάτια τους». «Τρώει ο ένας τον άλλον». Γραφικές εικόνες πάλης όπου ο ένας δαγκώνει τον άλλον όπου βρει. Αποκόπτονται αυτιά, μύτες, δάχτυλα και γενικώς ό,τι προεξέχει.\n«Τον θάψαμε». Καμιά φορά και ζωντανό.\nΑπό τον κόσμο των κανίβαλων και των βαμπίρ:\n«Του ήπιε το αίμα». Εκτός αν συνήθιζαν να πίνουν το αίμα των εχθρών τους. Δεν το βρίσκω απίθανο.\n«Θα σε φάω ζωντανό». Όχι από πείνα αλλά από λύσσα.\nΣήμερα ευτυχώς έχουμε περισσότερη ευαισθησία από τους προγόνους μας και έχουμε αποκηρύξει αυτές τις πρακτικές. Πολλοί άνθρωποι δεν αντέχουν καν στη θέα του αίματος και λιποθυμούν. Αν συμβεί κάποιο τρομερό ατύχημα ή δυστύχημα, δεν αντέχουμε στην περιγραφή του και βουλώνουμε τα αυτιά μας. Αν η τηλεόραση μάς δείξει αποτρόπαιες εικόνες, αλλάζουμε κανάλι ή κλείνουμε τα μάτια. Η ίδια η τηλεόραση προσέχει συνήθως να μη σοκάρει τους τηλεθεατές και βάζει το λεγόμενο μωσαϊκό σε τέτοιες εικόνες.\nΟ κινηματογράφος είναι πιο ωμός, δεν διστάζει να δείξει ανατριχιαστικές σκηνές, αλλά εκεί ξέρουμε πως είναι ψέματα και εν πάση περιπτώσει έχουμε τη δυνατότητα επιλογής. Αν δεν θέλουμε να δούμε αίματα, δεν πάμε να δούμε την ταινία.\nΓενικά οι περισσότεροι άνθρωποι δεν θέλουμε να βλέπουμε νεκρούς, πληγές, ακρωτηριασμένα μέλη, εγκαύματα, μαχαιρωμένα κορμιά, ανοιγμένα κεφάλια, σπασμένα κόκαλα. Ζούμε σε μια κοινωνία που η υγεία και η αρτιμέλεια έχουν μεγάλη σημασία , η ιατρική κάνει θαύματα και οι σύγχρονοι άνθρωποι, ακόμα και οι ηλικιωμένοι, βρίσκονται οι περισσότεροι σε καλή φυσική κατάσταση.\nΣτο παρελθόν δεν ήταν έτσι.\nΟι κουτσοί, οι κουλοί, οι τυφλοί, οι παραμορφωμένοι, οι άρρωστοι γέμιζαν τότε τους δρόμους των πόλεων. Κυκλοφορούσαν μέσα στη λάσπη, την κοπριά και τα σκουπίδια, μέσα στα αίματα των σφαγμένων ζώων και τη μπόχα, μέσα στην ψείρα, τους ψύλλους και τους κοριούς. Για την όραση των προγόνων μας όλα αυτά ήταν συνηθισμένα πράγματα και φυσιολογικά. Όπως φυσιολογικό ήταν να παρακολουθούν δημόσιους βασανισμούς και εκτελέσεις. Η γλώσσα με τη σειρά της αναπαρήγαγε με φυσικότητα αυτό που έβλεπαν τα μάτια.\nΓια τα δικά μας μάτια όμως κάτι τέτοιο θα ήταν ένας εφιάλτης. Ευτυχώς αυτός ο εφιάλτης έχει πάψει πια να κυκλοφορεί στις πόλεις μας. Κυκλοφορεί ωστόσο ακόμα στη γλώσσα μας.\nΚυκλοφορεί ο εφιάλτης και στο διαδίκτυο, Καίτη. Με τις εικόνες που είδαμε πρόσφατα, να στάζουν αίμα, με ουρλιαχτά και βαναυσότητα, με διάθεση κατασπαραγμού του ανθρώπινου σώματος ενός πρώην ηγέτη που αδίκησε το λαό του.\nΗ πραγματικότητα μας δεν είναι ελεήμων.\nΕίναι όμως "δίκαιη", λέει...\nAKG, ο κόσμος τρέχει με πολλές ταχύτητες. Νομίζω πως όσοι τέλος πάντων είναι πολιτισμένοι, εξημερωμένοι, ζουν στον 21ο αιώνα θα πρέπει να ανατρίχιασαν με αυτό που είδαν. Σε κείνα τα μέρη όλες οι εκφράσεις που αναφέρω στο κείμενό μου έχουν κυριολεκτική σημασία.\nΤοτε δερνόντουσαν και αλληλοσφαζόντουσαν. Τώρα τα κάνουν λεκτικά κυρίως - η περίπτωση του Αθανασόπουλου δεν μετράει - και πίσω απο τη πλάτη, αλληλοσπαράζονται.\nΜαρίνα, "αλληλοσπαράζονται". Άλλη μια λέξη από το άγριο παρελθόν.\n25 Οκτωβρίου 2011 - 11:28 π.μ.


Το Old World είναι ένα νέο παιχνίδι στρατηγικής από τον σχεδιαστή του Civilization IV / Pc | Tecvirus\nΤο Old World είναι ένα νέο παιχνίδι στρατηγικής από τον σχεδιαστή του Civilization IV\nPublished on 24 April 2020 at 08:41\nΤο Old World είναι το νέο παιχνίδι στρατηγικής της Mohawk Games, ένα στούντιο που ιδρύθηκε από τον επικεφαλής σχεδιαστή του Civilization IV, Soren Johnson.Μπορεί επίσης να έχετε ακούσει και για το άλλο παιχνίδι της Mohawk, την Offworld Trading Company.\nΤο Old World, στο παρελθόν Ten Crowns, μοιάζει με το Civilization IV, αλλά είναι εντελώς μονο στην κλασική εποχή. Δεν χτίζετε μια πολιτεία που διαρκεί τη δοκιμασία του χρόνου εδώ, αλλά εστιάζετε στη διατήρηση της αυτοκρατορίας και της δυναστείας σας, για να διαρκέσει σε μια εποχή. Ο πολιτισμός συγχωνεύεται με στοιχεία του Crusader Kings.\nΚάθε στροφή είναι ένα έτος όπου ελέγχετε μια δυναστεία με έναν κυβερνήτη που θα πεθάνει. Έτσι, παράλληλα με τη διοίκηση της αυτοκρατορίας, πρέπει επίσης να διασφαλίσετε ότι το αίμα σας συνεχίζεται με το γάμο και έχοντας κληρονόμους.\nΕίναι υπέροχο να βλέπουμε παλιούς σχεδιαστές του Civilization να πηγαίνουν το είδος σε διαφορετική κατεύθυνση. Πέρυσι, είδαμε τον σχεδιαστή του Civilization, Jon Shafer, να κυκλοφορεί τη δουλειά του το At The Gates.\nΤο Old World θα έρθει στον υπολογιστή (Epic Games Store) ως τίτλος Early Access κάποια στιγμή αυτό το καλοκαίρι.\nΠηγή απο https://gamermatters.com\n« Previous Το XCOM 2 είναι δωρεάν για να παίξετε στο Steam έως τις 30 Απριλίου Το XCOM 2 είναι δωρεάν για να παίξετε στο Steam έως τις 30 Απριλίου Next »


Ισοπέδωσαν τους Μπλέιζερς οι Τζαζ, έκπληξη στο Ντάλας οι Καβαλίερς - ertnews.gr\n30/11, 8:23 πμ\nUpd: 30/11, 8:28 πμ\nΟι καταιγιστικοί Τζαζ συνέτριψαν με 129-107 τους Μπλέιζερς, ενώ ο Καβαλίερς έκαναν την έκπληξη και έκαναν… περίπατο στο Ντάλας, επικρατώντας των Μάβερικς με 114-96. «Καυτοί» οι Ρόκετς, πήραν την τρίτη διαδοχική τους νίκη.\nΜε πρωταγωνιστή τον Ντόνοβαν Μίτσελ, που είχε 30 πόντους, οι Τζαζ εμφανίστηκαν ορεξάτοι κόντρα στους Μπλέιζερς και δεν τους άφησαν κανένα περιθώριο. Η Γιούτα έφτασε ακόμη και στους πόντους διαφορά, προτού πάρει τη νίκη με 129-107. Στην επιβλητική νίκη έβαλε το… λιθαράκι του, τόσο και ο Τζόρνταν Κλάρκσον με 22 πόντους, όσο και ο Ρούντι Γκομπέρ με 21.\nΑντίστοιχα, για τους Μπλέιζερς, που πλέον έχουν ρεκόρ 1-10, ο Γιουσούφ Νούρκιτς σημείωσε 24 πόντους και 10 ριμπάουντ, ο Άνφερνι Σάιμονς 24 πόντους και ο Σι Τζέι ΜακΚόλουμ 19 πόντους. Ο Ντέμιεν Λίλαρντ «κολύμπησε» σε ρηχά νερά, καθώς έμεινε στους 11 πόντους με 4/12 σουτ.\nΟι Καβαλίερς εμφανίστηκαν επιβλητικοί μέσα στο Ντάλας και υπέταξαν τον Λούκα Ντόνσιτς και την παρέα του με 114-96. Οι Τζάρετ Άλεν και Λάουρι Μάρκανεν έστησαν… πάρτι στη ρακέτα των αντιπάλων τους, καθώς ο πρώτος τελείωσε το παιχνίδι με 28 πόντους και 14 ριμπάουντ, ενώ ο δεύτερος πρόσθεσε άλλους 24 πόντους, μετρώντας και 8 ριμπάουντ. Τρίτος ακολούθησε ο Ντάριους Γκάρλαντ, που είχε 19 πόντους και 9 ασίστ.\nΑπό κει και πέρα, οι Ρόκετς συνεχίζουν ακάθεκτοι μετά τις 15 σερί ήττες που είχαν στην αρχή. Μετά τη νίκη τους επί των Θάντερ με 102-89, το Χιούστον έφτασε τις 3 διαδοχικές νίκες, δείχνοντας σημάδια… ζωής ενόψει συνέχειας. Κορυφαίος για τους νικητές ήταν ο Κρίστιαν Γουντ με 24 πόντους και 21 ριμπάουντ, ενώ ακολούθησε τόσο ο Γκάρισον Μάθιους με 19 πόντους, όσο και ο Τζασόν Τέιτ με 15. Καθοριστικός ήταν και ο Κέβιν Πόρτερ με 11 πόντους, 10 ριμπάουντ και 11 ασίστ. Για τους Θάντερ, ο Σάι Γκίλτζιους-Αλεξάντερ σημείωσε 22 πόντους και οι Αϊζάια Ρόμπι και Τρε Μαν είχαν από 17\nΣπερς – Γούιζαρντς 116-99\nΓουλβς – Πέισερς 100-98\nΠΕΛΙΚΑΝΣ: Ίνγκραμ 27 (1 τρίποντο, 7 ριμπάουντ), Τζόουνς 16, Βαλαντσιούνας 39 (7/8 τρίποντα, 15 ριμπάουντ), Γκράχαμ 8 (2), Χαρτ 4 (1/9 σουτ, 0/5 τρίποντα, 12 ριμπάουντ, 9 ασίστ), Τεμπλ 6 (2), Μάρσαλ, Ερνανγκόμεθ 9 (6 ριμπάουντ), Λιούις 2, Σατοράνσκι, Αλεξάντερ-Γουόκερ 7 (3/11 σουτ, 1/6 τρίποντα), Μέρφι 5\nΜΠΟΥΛΣ: ΝτεΡόζαν 28, Γκριν 4, Βούτσεβιτς 30, Μπολ 16, ΛαΒίν 25, Τζόουνς 4, Γουάιτ 8, Καρούσο 14, Ντοσούμνου 4\nΧΟΡΝΕΤΣ: Χέιγουορντ 22, Μπρίτζες 9, Ρίτσαρντς 2, Μπολ 18, Ροζίερ 31 (6), ΜακΝτάνιελς 4 (1/8 σουτ), Γουάσινγκτον 15 (5), Ούμπρε 18 (2)\nΤΑ ΔΩΔΕΚΑΛΕΠΤΑ: 30-31, 69-58, 104-85, 133-119


Πούτιν εναντίον Greenpeace: Παραβίασαν το Διεθνές Δίκαιο\nΈφοδος ανδρών του ρωσικού λιμενικού σε ένα από τα πλοία της Greenpeace, στο Arctic Sunrise και σύλληψη 25 ακτιβιστών της οργάνωσης που διαμαρτύρονταν ενάντια στις γεωτρήσεις στην Αρκτική Θάλασσα από τον πετρελαϊκό κολοσσό Gazprom.\nΟ Πούτιν δήλωσε ότι οι ακτιβιστές της Greenpeace που έχουν τεθεί υπό κράτηση στο Μουρμάνσκ δεν είναι «πειρατές» αλλά παραβίασαν το διεθνές δίκαιο όταν επιχείρησαν να «καταλάβουν» εξέδρα άντλησης πετρελαίου κατά την διαμαρτυρία τους ανοικτά των ρωσικών ακτών στην Αρκτική.\n«Οι αρχές ασφαλείας δεν γνώριζαν αν είναι οικολόγοι ή τρομοκράτες. Δεν γνωρίζω με λεπτομέρειες τι συνέβη εκεί, αλλά είναι σαφές πως δεν είναι πειρατές. Οι μεθοριακοί φρουροί μας δεν γνώριζαν ποιος επιχειρεί να καταλάβει την εξέδρα άντλησης με το πρόσχημα της Greenpeace. Ύστερα από τα αιματηρά γεγονότα που συνέβησαν στην Κένυα, όλα είναι πιθανά», τόνισε ο Ρώσος ηγέτης.\nΟ Πούτιν επισήμανε ότι η Ρωσία είναι έτοιμη να συνεργαστεί με περιβαλλοντικές οργανώσεις αλλά αναμένει «το έργο τους να πραγματοποιείται με πολιτισμένο τρόπο».\nΤέλος, ο Ρώσος πρόεδρος τόνισε πως δεν είναι δυνατόν να σταματήσει η εκμετάλλευση του «ορυκτού πλούτου, των μετάλλων, των υδρογονανθράκων. Μπορεί αυτό να σταματήσει; Σίγουρα όχι. Δεν είναι δυνατόν να σταματήσει. Αλλά αυτό είναι το θέμα; Το θέμα είναι πώς αυτό να γίνεται με την μικρότερη ζημιά για τη φύση και να μειωθούν στο ελάχιστο οι επιπτώσεις της δραστηριότητας αυτής».\nΕτικέτες Πουτιν , ρωσια , Greenpeace


Το καταραμένο πηγάδι … απολιθώνει ό,τι βρεθεί κοντά του!\nBy Serfare\t On Αυγ 28, 2015\nΤο Petrifying Well βρίσκεται στις όχθες του ποταμού NIDD, κοντά στο Knaresborough στο North Yorkshire και το νερό του μετατρέπει σε πέτρα όποιο αντικείμενο αγγίξει! Για πολλούς αιώνες, οι ντόπιοι πίστευαν ότι το πηγάδι ήταν καταραμένοι από το διάβολο – μύθος που τροφοδοτείται από το γεγονός ότι η μία πλευρά του μοιάζει με κρανίο ενός γίγαντα.\nΣυνεχώς ζούσαν με το φόβο ότι αν αγγίξουν το νερό του πηγαδιού, θα γίνουν πέτρινοι πολύ γρήγορα. Λίγα τολμηροί πλησίασαν κοντά και άφησαν καθημερινά αντικείμενα δίπλα στο νερό, μόνο για να δουν τη μετατροπή τους σε απολιθώματα μέσα σε λίγες εβδομάδες.\nΜερικά από αυτά τα λείψανα υπάρχουν ακόμα και σήμερα, από ένα βικτοριανό καπέλο μέχρι την κάπα μιας κυρίας από το 1800 – και τα δύο έγιναν πέτρα. Πιο πρόσφατα, οι άνθρωποι έχουν αφήσει αρκουδάκια, τσαγιέρες ακόμα και ένα ποδήλατο, με παρόμοια αποτελέσματα. Επιστήμονες πήραν δείγματα νερού και απομυθοποίησαν το… μύθο! Το νερό βρέθηκε να περιέχει υψηλά ποσοστά ενός ορυκτού που σχηματίζει ένα επίχρισμα γύρω από τα αντικείμενα.\nΉλιος – Επεισόδιο 104\nΑπίστευτο! Αυτό σίγουρα δεν το γνωρίζατε για το…\nΑυγ 4, 2015\nΜε την παρατεταμένη έκθεση, η επένδυση γίνεται σκληρότερη και λειτουργεί όπως οι σταλακτίτες και οι σταλαγμίτες αλλά με πολύ ταχύτερους ρυθμούς. Στην πραγματικότητα, τα επίπεδα ασβεστίτη στο νερό είναι τόσο υψηλά που δημιουργούν κατάσταση… απολίθωσης στα αντικείμενα.\nΔείτε και ένα βίντεο:\napolithonikatarameno pigadiPetrifying Well\nΆγριες Μέλισσες Spoiler: Η Ελένη μαθαίνει πως είναι έγκυος\nSerfare\t Ιαν 19, 2022\nΉλιος Spoiler: Οι ηθοποιοί που εισβάλλουν στην σειρά\nΣασμός Spoiler: Το σχέδιο της Καλλιόπης\nΣασμός Spoiler: Ο Άγγελος αντικαταστάτης του Πετρή\nΗ Γη της Ελιάς spoiler: Μία ξένη η Βασιλική για Στάθη και η Αρετή


Κοροναϊός : 62 κρούσματα στις φυλακές των Διαβατών - thetimes.gr\nΣυναγερμός έχει σημάνει στις φυλακές Διαβατών Θεσσαλονίκης από την ύπαρξη κρουσμάτων κοροναϊού σε 56 κρατούμενους και 6 σωφρονιστικούς υπαλλήλους.\nΕνας εκ των κρατουμένων βρέθηκε θετικός στο νοσοκομείο Γεννηματά που είχε μεταφερθεί και παραμένει εκεί.\nΤα επιβεβαιωμένα κρούσματα είναι ευτυχώς ασυμπτωματικά και δεν χρειάστηκε η νοσηλεία τους σε νοσοκομείο.\nΩστόσο, επικρατεί μεγάλη ανησυχία στη φυλακή καθώς πρόκειται για κλειστή δομή και παρά τα μέτρα ασφαλείας και υγειονομικής προστασίας που τηρήθηκαν, δεν μπόρεσαν να «στεγανοποιηθούν» τα σωφρονιστικά καταστήματα.\nΣύμφωνα με πληροφορίες, και τις καταγγελίες που κάνουν σωφρονιστικοί υπάλληλοι και κρατούμενοι, ενώ το πρώτο κρούσμα κοροναϊού διαπιστώθηκε στις 20 Οκτωβρίου, δεν ήρθε άμεσα κλιμάκιο του ΕΟΔΥ για να πραγματοποιήσει ελέγχους και μόλις προχθές έγιναν μαζικά τεστ.\nΠαρά τις εκκλήσεις του υπουργείου Προστασίας του Πολίτη και του διευθυντή των φυλακών, οι υπηρεσίες του υπουργείου Υγείας, και συγκεκριμένα ο ΕΟΔΥ δεν έστειλε ειδικούς στα Διαβατά με αποτέλεσμα να υπάρξει διασπορά του ιού που έτσι κι αλλιώς σαρώνει τη Θεσσαλονίκη.\nΑξίζει να σημειωθεί ότι όλοι οι υπάλληλοι που είναι θετικοί στον κοροναϊό βρίσκονται σε κατ’ οίκον περιορισμό ενώ οι κρατούμενοι έχουν απομονωθεί σε ειδικούς χώρους των φυλακών.\nΚαθημερινά γίνεται απολύμανση του σωφρονιστικού καταστήματος κι έχουν χορηγηθεί γάντια και μάσκες σε όλους.\nΣε ανακοίνωση του τομεάρχη Δικαιοσύνης και του αναπληρωτή τομεάρχη Προστασίας του Πολίτη της Κ.Ο του ΣΥΡΙΖΑ-Προοδευτική Συμμαχία, ΘεόφιλουΞανθόπουλου και Διονύση Καλαματιανού για την έκρηξη κρουσμάτων τονίζονται μεταξύ άλλων: «Το χειρότερο όμως όλων είναι η προκλητική αδιαφορία που έδειξαν το αρμόδιο Υπουργείο στα αιτήματα των σωφρονιστικών υπαλλήλων και των κρατουμένων για διενέργεια προληπτικών ελέγχων, μαζικών διαγνωστικών τεστ και απολύμανσης στις φυλακές των Διαβατών τα οποία, όπως οι ίδιοι οι συνδικαλιστικοί τους εκπρόσωποί αναφέρουν, είχαν υποβληθεί εδώ και τουλάχιστον 15 ημέρες, με την εμφάνιση των πρώτων 4 κρουσμάτων.\nΕκλογές ΗΠΑ 2020: Ο Μπάιντεν ξαναβάζει το κεφάλι στο Άγαλμα της Ελευθερίας στο εξώφυλλο του Spiegel


Κώστας Μπάρκας: Στόχος μας είναι η νίκη, όσο δύσκολη και αν είναι η πορεία, μέχρι εκεί | FanariPress\nΑρχική Ελλάδα Κώστας Μπάρκας: Στόχος μας είναι η νίκη, όσο δύσκολη και αν είναι η πορεία, μέχρι εκεί\nΚώστας Μπάρκας: Στόχος μας είναι η νίκη, όσο δύσκολη και αν είναι η πορεία, μέχρι εκεί\nΟ κ. Μπάρκας υπογράμμισε ότι «η Νέα Δημοκρατία σιωπά. Κατά καιρούς μόνο ξεφεύγουν σχόλια από τον πρόεδρό της, ο οποίος γνωρίζει το μοντέλο που θέλει να υπηρετήσει, μία πλήρη επίθεση, δηλαδή, στα εργασιακά δικαιώματα, όπως άλλωστε το υπηρέτησε και στο παρελθόν.\n«Σε αυτές τις εκλογές θα αντιπαρατεθούν δύο διακριτά προγράμματα. Ένα πρόγραμμα για την κοινωνική πλειοψηφία και ένα άλλο ακριβώς αντίθετο, που καλεί σε πλήρη κατασπάραξη των εργασιακών κατακτήσεων» δήλωσε, μεταξύ άλλων, ο υφυπουργός Εργασίας και υποψήφιος βουλευτής Πρέβεζας, Κώστας Μπάρκας.\nΕρωτηθείς για το αποτέλεσμα των ευρωεκλογών, αλλά και τον στόχο του ΣΥΡΙΖΑ για τις επερχόμενες εθνικές εκλογές, ο κ. Μπάρκας μιλώντας στο ραδιοφωνικό σταθμό REAL FM, ανέφερε: «Προσπαθούμε να εξηγήσουμε το αποτέλεσμα των ευρωεκλογών.\nΈχουμε βγει και συζητάμε με την κοινωνία, την ενημερώνουμε για τα πράγματα που έχει πετύχει αυτή η κυβέρνηση, για τις παρακαταθήκες που έχουμε ήδη αφήσει και δεν έχουν ακόμα γίνει ευρέως γνωστές, όπως η μείωση της φορολογίας στους αγρότες ή η μείωση του ΦΠΑ.\nΓίνεται μία ειλικρινής συζήτηση και θεωρώ πως ο κόσμος θα στηρίξει τον ΣΥΡΙΖΑ στις εκλογές. Στόχος μας είναι η νίκη, όσο δύσκολη και αν είναι η πορεία μέχρι εκεί».\nΣτη συνέχεια, ο υφυπουργός Εργασίας τόνισε ότι αυτά τα τελευταία τεσσεράμισι χρόνια και λόγω των αναγκών της διακυβέρνησης, «πολλές φορές μείναμε πίσω στη δυνατότητα που είχαμε να αφουγκραστούμε τον κόσμο.\nΑυτό τώρα προσπαθούμε να πετύχουμε ξανά. Να ακούσουμε την κριτική του και να ξανακερδίσουμε την εμπιστοσύνη του. Δεν μπορεί απλά ο ελληνικός λαός να αγάπησε το νεοφιλελεύθερο πρόγραμμα του κ. Μητσοτάκη, έχουμε και εμείς ευθύνη σε αυτό».\nΑναφορικά με την προεκλογική στρατηγική της αξιωματικής αντιπολίτευσης, ο κ. Μπάρκας υπογράμμισε ότι «η Νέα Δημοκρατία σιωπά. Κατά καιρούς μόνο ξεφεύγουν σχόλια από τον πρόεδρό της, ο οποίος γνωρίζει το μοντέλο που θέλει να υπηρετήσει, μία πλήρη επίθεση, δηλαδή, στα εργασιακά δικαιώματα, όπως άλλωστε το υπηρέτησε και στο παρελθόν.\nΟ κ. Μητσοτάκης είναι υπέρ του 12ωρου, της 7ήμερης εργασίας. Δεν μπορεί εκ των υστέρων, όμως, να αντιπαρατίθεται με τα ίδια τα λεγόμενά του ή τα στελέχη της ΝΔ να προσπαθούν να αποσύρουν τις δηλώσεις του αρχηγού τους. Αυτές οι στιγμές «ειλικρίνειάς» του δείχνουν τον πραγματικό του εαυτό.\nΑντίστοιχα, ένα-ένα τα στελέχη της ΝΔ πλέον δηλώνουν πως θα σεβαστούν απολύτως τη Συμφωνία των Πρεσπών. Πού είναι σήμερα, λοιπόν, όλοι οι Νεοδημοκράτες Μακεδονομάχοι του προηγούμενου διαστήματος;\nΑυτή η αλλαγή στη ρητορική τους δεν αναδεικνύεται από κανέναν. Την ίδια στιγμή, ο κ. Μητσοτάκης κρύβεται. Πριν από τις ευρωεκλογές, για παράδειγμα, είχε πει ότι θα προσερχόταν σε ένα debate με τον αρχηγό του δεύτερου κόμματος, κάτι που διαψεύδει σήμερα».\nΠροηγούμενο άρθρο Το Κίνημα Αλλαγής, που δημιούργησε από το μηδέν το ΕΣΥ και που βρίσκεται στα πρόθυρα της κατάρρευσης, είναι έτοιμο να κάνει πράξη την Αναγέννηση του\nΕπόμενο άρθρο Τον χαρακτηρισμό του Αρχαγγέλου Πρέβεζας ως αυτόνομη Τοπική Κοινότητα ζητούν οι κάτοικοι και το Τοπικό Συμβούλιο της περιοχής


topatsiouri: May 2008\nΑναρτήθηκε από patsiouri στις 3:22 AM 52 comments:\nΣε ζηλεύω Θωμά γιατί εγώ κάνω μαύρα μάτια να το δώ το σπιτάκι μου και όχι γιατί θα πας στη Χαβάη (που σε ικετεύω να πάς για να μη σε φάμε στη μάπα ΟΛΟ το καλοκαίρι ρε φίλε...)\nΚαι δε μας έφτανες εσύ, έχουμε και προβλήματα...\nΠοτέ μου δεν είχα νταραβέρια με παιδική εγκληματικότητα και παιδικές συμμορίες.Τελευταία έχω. Όχι εγώ αλλά ένας μέχρι πρότινος αξιαγάπητος μαθητής μου που αγνοείται εδώ και 5-6 μέρες. Πάλι. Είναι κρίμα γιατί είναι πολύ-πολύ μικρός. Και πανέξυπνος. Και έμπλεξε. Κι εγώ τον φοβάμαι. Ποτέ δεν πίστευα πως μπορώ να φοβηθώ ένα δεκατετράχρονο. Κι όμως γίνεται. Το ότι κάποια παιδάκια ληστεύουν άλλα συνομήλικα παιδάκια αφαιρώντας τους κινητά και χρήματα μπορεί και να το είχα δεί στον Ευαγγελάτο. Τώρα γνωρίζω ένα παιδάκι που το κάνει. Το ότι κάποιοι πατεράδες μεγάλοι άνθρωποι πηγαίνουν στην Ομόνοια και πλακώνονται στο ξύλο με τελειωμένα πρεζάκια και νταβατζήδες του ελέους μπας και αφήσουν ήσυχο το παιδί τους το είχα ακουστά. Ότι οι ίδιοι πατεράδες αγοράζουν με δικά τους χρήματα καθαρή πρέζα για να μην τους μείνει το παιδί στον τόπο μετά το shopping το είχα επίσης ακουστά. Αυτές τις μέρες αφιερώνω μία ώρα την ημέρα σ' έναν τέτοιο πατέρα. Σε μια τέτοια οικογένεια.Και τρομάζω. Κάποτε φοβόμουν όσο τίποτα την αρρώστια, τη φτώχια και το θάνατο. Τώρα μιλάω με ανθρώπους που φοβούνται πως θα τους ξεκοιλιάσει μια νύχτα το ίδιο τους το παιδί.\n"Θα με δείς στις ειδήσεις σύντομα, να μου το θυμηθείς", ήταν τα χτεσινά λόγια του κύριου Κ. "Την επόμενη φορά που θα θέλει επειγόντως λεφτά θα με σκοτώσει". Δε με τρόμαξε μόνο αυτό που είπε. Με τρόμαξε το ύφος του. Ήταν τόσο αδιάφορο σα να είχε πεί "Πετάγομαι για τσιγάρα, θες τίποτα?"\nΕπίσης , -"Καλώστηνα, θα μου πείτε, που'σουνα εσύ χαμένη..." - δηλώνω υπεύθυνα και με σώας τας φρένας πως οι μπάτσοι είναι ΑΧΡΗΣΤΟΙ. Πήγα και ήρθα αρκετές φορές στο τμήμα αυτές τις μέρες. 2-3 ήταν μια χαρά και προσπάθησαν να βοηθήσουν. Το σύστημα όμως δε θα τους βοηθήσει ποτέ να βοηθήσουν εμάς. Οι υπόλοιποι είναι γάμησέ τα από διάθεση, γάμησέ τα από οργάνωση και mind the gap από επιπεδο. Και απίστευτοι μαλάκες. Λυπάμαι απλώς αυτούς τους 2-3 καλούς τύπους που ήταν νορμάλ και η ζωή τους καταδίκασε να δουλεύουν σ'αυτό το βόθρο και να συναναστρέφονται κάθε μέρα μ'αυτά τα παπάρια.\nΚαι από την άλλη πλευρά, περνάω την υπόλοιπη ημέρα, είτε στο φροντιστήριο είτε στα ιδιαίτερα, με αγγελούδια που δεν πειράζουν κανέναν και οι γονείς τους τα αντιμετωπίζουν λες και πρόκειται για το τελευταίο Motorola που κολλάει η οθόνη και πρέπει να το πάνε για επισκευή ή αντικατάσταση. Ποτέ, ποτέ, ΠΟΤΕ, δεν κατάλαβα την ψυχολογία αυτού του γονιού. Νόμιζα πως όποιος κάνει παιδί έχει σα μοναδικό όνειρο να βλέπει αυτή τη φατσούλα για πάντα χαμογελαστή. Και ευτυχισμένη. Το παιδάκι των 13ων και των 14ων είναι πια πολύ ωριμο σε κάποια θέματα.\nΤο ξέρει βρε μαλάκα πως είτε πάρει 15 είτε 20 στα θρησκευτικά, είτε 16 είτε 18 στα Αρχαία, ΤΙΠΟΤΑ δε θ' άλλάξει στη ζωή του.\nΤο ξέρει πως είτε ξέρει 15 γλώσσες είτε μία, την ίδια δουλειά θα βρεί.\nΤο ξέρει πως ο Γιαννάκης που πήρε 20 κι εσύ ουρλιάζεις "Τί παραπάνω έχει ο Γιαννάκης από σέεεναααα", αντέγραψε από το διπλανό του.\nΤο ξέρει πως εκείνη την ημέρα που γράφανε διαγώνισμα και του έδωσες εκείνο το βρωμόξυλο γιατί δε στο'χε πει, το έκανε μόνο γιατί ήθελε το Σάββατο το απόγευμα να κατέβει στην πιλοτή να παίξει ενώ εσύ θα το έκλεινες μέσα όλο το Σ.Κ να διαβάζει Οικιακή Οικονομία και να πάρει 20.\nΤο ξέρει πως ο ξάδερφός του ο μεγάλος που όλο το σόι τον επαινεί γιατί έχει πεντακόσια πτυχία, δε βρίσκει δουλειά. Και πως ο χαζός ο ξάδερφος που δεν εχει τελειώσει ούτε Λύκειο "βολεύτηκε"από ένα συγχωριανό στο Δήμο.\nΤα ξέρει γιατί μπροστά τους τα συζητάς βρε μαλάκα. Και την ψυλλιάζεται πως θέλεις να το κάνεις κι από τα δύο, καί μ'εκατό πτυχία και γλείφτη. Κι εσύ που ρίχνεις στο παιδί σου 35 και 45 χρόνια, δεν καταλαβαίνεις Χριστό!\nΧτές ήμουν κατάκοπη όταν εμφανίστηκε ο πατέρας μίας μικρούλας μαθήτριάς μου. Είναι στρατιωτικός (και δεν τραβάω κανένα ζόρι, ίσα ίσα). Έσκασε στο φροντιστήριο 10 το βράδυ με τη στολή και διακόσια τριανταπέντε παράσημα πάνω, τύφλα να'χουν οι Active Member!Και είχε όρεξη να συζητήσει για τον Όμηρο..."Μ'αυτό μαζί κοιμόταν ο Μέγας Αλέξανδρος', ο ΜΕΓΑΣ ΑΛΕΞΑΝΔΡΟΣ που δόξασε την Ελλάδα μας! γκάριζε κραδαίνωντας στη μούρη μου το βιβλίο της Ιλιάδας...και μόνο ΕΓΩ, εγώ και λίγοι άνθρωποι ΘΥΜΟΥΝΤΑΙ!!!"\n"Τ'ΑΡΧΙΔΙΑ ΜΟΥ ΚΟΥΝΙΟΥΝΤΑΙ"ήθελα κι εγώ να ουρλιάξω που το τελευταίο που περίμενα μετά από 12 ώρες δουλειά και μια ώρα στο τμήμα ήταν ένας παράφρων τίγκα στο Βιλδιρίδη να μου πλέκει το εγκώμιο του φρικιαστικού και τρελού για δέσιμο κατ'εμέ Άλεξ (και ζητώ συγγνώμη από τους υπόλοιπους θαυμαστές του). Έβαλα μπροστά τον αυτόματο και συνέχισα ν'ακούω τις διαμαρτυρίες του πως τα παιδιά σήμερα βγαίνουν αμόρφωτα και άχρηστα και γιατί??? Επειδή αντί να κοιμούνται με την Ιλιάδα στο μαξιλάρι τους όπως ΕΚΕΙΝΟΣ κοιμούνται αγκαλιά μ' ΑΥΤΑ ΤΑ ΑΙΣΧΗ!!! (Είχε ανακαλύψει στην τσάντα της πιτσιρίκας τη Σούπερ Κατερίνα...). Το γεγονός πως στην εποχή του τα παιδιά δεν ηταν υποχρεωμένα να μάθουν ΚΑΙ υπολογιστή ΚΑΙ γλώσσες ΚΑΙ εκατό καινούρια σχολικά μαθήματα ακόμη δεν το έχει ανακαλύψει.\nΜα το Θεό, αν η κορούλα μου στα 14 αντί να κοιμάται με τη Σούπερ Κατερίνα, κοιμόταν αγκαλίτσα με την Ιλιάδα μεταφρασμένη θα την πήγαινα για εξορκισμό. Αν είχε το πρωτότυπο θα την πήγαινα στο 18 Άνω απ'το μαλλί χωρίς δεύτερη συζήτηση. Κι αν είχα κάνει το λάθος να παντρευτώ έναν τέτοιο καραγκιόζη (που αποκλείεται γιατί προτιμώ να με δέρνει μετά το καπηλειό δις ημερησίως παρά να είναι fun του Άλεξ) θα σκηνοθετούσα ένα ατύχημα με το υπηρεσιακό σιδερικό να γλυτώσουν τουλάχιστον τα παιδάκια μου...Η θα του έφτιαχνα ένα παιδάκι σαν τον προαναφερθέντα μαθητή μου να το ψάχνει κάθε μέρα στο Ανηλίκων...\nΥΓ: Ευχαριστώ πολύ για τα mail με αφορμή την Κυράτσα. Σόρι που σήμερα δε γελάσατε...\nΑναρτήθηκε από patsiouri στις 11:23 AM 86 comments:\nΜισώ τους ρατσιστές. Νομίζω πως αυτοί ευθύνονται για όλα τα κακά του πλανήτη.\nΑν δεν υπήρχε ο κοινωνικός, φυλετικός, θρησκευτικός κ.τ.λ ρατσισμός φαντάζομαι αφελώς τον κόσμο να μοιάζει μ’εκείνο το τραγουδάκι που μας δίδασκαν στο Δημοτικό και έλεγε «Αν όλα τα παιδιά της γής απλώνανε τα χέρια και στήνανε χορό, ο κύκλος θα γινότανε πολύ-πολύ μεγάλος, κι ολόκληρη τη γή μας θ’αγκάλιαζε θαρρώ!»\nΕκτός όμως από τα παραπάνω είδη ρατσισμού, στην αγαπητή μας Ελλαδίτσα κυριαρχεί κι ένα χειρότερο, ο «ρατσισμός της κυράτσας». Τον έχουμε ζήσει όλοι κατά καιρούς. Συνήθως περικλείει όλα τα παραπάνω είδη ρατσισμού μαζί συν ένα τόνο άλλα. Σε σημείο τόσο τραγικό που τελικά έγινα κι εγώ ρατσίστρια. Με τις κυράτσες. Όλες. Και θέλω να πάρω την καραμπίνα του παππού μου, να τη γεμίσω σφαίρες, εκείνες για τα αγριογούρουνα, να βγω στο κυνήγι και να μας απαλλάξω παιδιά από τη μάστιγα αυτή.\nΗ κυράτσα δεν έχει ηλικία. Ένα σεβαστό ποσοστό έχει περάσει τα 50 και τα 60 βέβαια αλλά ίσως δεν έτυχε να συναντήσω τις κόρες τους οι οποίες υποπτεύομαι πως είναι πολύ χειρότερες. Έχει όμως γλώσσα. Φαρμακερή. Δυνατή σαν τρομπόνι και εκνευριστική σαν καραμούζα. Και δεν κουράζεται ποτέ. Μα ΠΟΤΕ. Δε σας κάνουν εντύπωση καμιά φορά αυτοί οι αμίλητοι γέροι στα καφενεία που κάθονται πέντε σ’ένα τραπέζι και δε βγάζουν άχνα? Αναρωτιέστε γιατί? ΔΕΝ ΠΡΟΛΑΒΑΝ φίλοι μου. Δεν πρόλαβαν ποτέ να μιλήσουν γιατί στο σπίτι συνεχώς μιλούσε ΕΚΕΙΝΗ. Μία κουβέντα πάσχιζε ν’αρθρώσει ο χριστιανός, του την έπεφταν με εκατό και εκείνος κατέθετε τα όπλα για να γλυτώσει. Και σταμάτησε να μιλάει. Και τελικά το ξέχασε, για πάντα.\nΤο προφίλ της κυράτσας είναι δύσκολο να το καθορίσω. Στην ηλικία είπαμε, δεν επιμένω. Επαναλαμβάνω όμως το κύριο χαρακτηριστικό της. Ρατσίστρια με τους πάντες και τα πάντα. Έχει άποψη για όλα, από πολιτική ως παστίτσιο, αλλά μόνο η δική της είναι η σωστή. Βασικά δεν υπάρχει άλλη. Κι αν τολμήσεις να μιλήσεις και σ’αφήσει, θα γελάσει. Χαιρέκακα. Και μετά θα πεί στην οικογένειά της πως «Η καημενούλα η κόρη του κυρ Κώστα πάει, ή με ναρκωτικά έχει μπλέξει, η με κακές παρέες ή βλαμμένο είναι το παιδί και δεν το έχουν καταλάβει». Σε κράζει γιατί έχεις σκυλάκι στο σπίτι σου και σε θεωρεί βρωμιάρα που δε σιχαίνεσαι τις τρίχες του. Ενώ εκείνη ακόμη και διακοπές όταν πηγαίνουν παίρνει μαζί της σεντόνια έτοιμα και φρεσκοσιδερωμένα για όλα τα μέλη της οικογένειας γιατί υποπτεύεται πως στα ξενοδοχεία δεν τα πλένουν ( μα τι παράνοια! Χίλιες φορές αν είσαι υποχόνδριος να παίρνεις κανα τάπερ με μαγειρεμένο φαγητούλι που δεν ξέρεις τι σκατά σε ταίζουν παρά να κάνεις λες και έχει πεθάνει έστω και ένας άνθρωπος από…σεντόνια!)\nΦρικάρει που δεν έχεις παντρευτεί, η πιθανότητα να μη θέλεις δεν παίζει στο μυαλό της. Φρικάρει αν έχεις παντρευτεί και δεν έχεις κάνει ακόμη παιδί. Και σου ζαλίζει τα αρχίδια χωρίς το φτωχό μυαλό της να σκεφτεί πως προφανώς ΔΕ ΘΕΛΕΙΣ η ακόμη χειρότερα ΔΕ ΜΠΟΡΕΙΣ και σε κάνει χειρότερα. Η λέξη «τακτ» της είναι εξίσου άγνωστη με τη λέξη blog. Φρικάρει που ζείς στο κέντρο. Που σου αρέσει να ζείς εκεί. Κι εσύ δε θα’μενες ούτε μία ώρα στα κορφοβούνια που ενδεχομένως ζεί αυτή αλλά δεν την αντιμετωπίζεις σαν επείγον ιατρικό περιστατικό. Αλλά αυτή σου τη λέει. Με πάθος. Φρικάρει που κάνεις ιδιαίτερα σε παιδί Αλβανού. Αναρωτιέται πως ανέχεσαι ο Αλβανός να είναι εργοδότης σου, πως δε φοβάσαι να μπείς στο σπίτι του και «Ορίστε μας που κάνει και στο παιδί του ιδιαίτερα ο μετανάστης».\nΗ ίδια θέλει να σπουδάσει το παιδί της, σε ΑΕΙ απαραίτητα, για να μπεί στο μάτι της γειτόνισσας. Εκτός αν ανήκει στη version κυράτσας που κοροιδεύει τα παιδιά που σπουδάζουν «Αφού και ο Ευαγγελάτος κάθε μέρα λέει για παιδιά με πτυχία που βαράνε κάρτες στον ΟΑΕΔ, εγώ της Μαιρούλας της είπα ή θα πάς Αμάραντο ή θα βρείς έναν πλούσιο, διάλεξε , και ο Παναγιώτης μου κατευθείαν στην αστυνομία!»\n( Δεν είμαι ρατσίστρια ΟΥΤΕ με τους αστυνομικούς αλλά φαντάζομαι πως ο μικρός Παναγιώτης θα έπρεπε να έχει μια ευκαιρία να αποφασίσει αυτός που θέλει να πάει μιας και υπάρχει η περίπτωση να απεχθάνεται την αστυνομία..)\nΤα ρέστα της τα δίνει στα αστικά λεωφορεία. Όποιος τα χρησιμοποιεί με τη συχνότητα που τα χρησιμοποιώ εγώ καταλαβαίνει. Οι γαμημένες δίνουν κάθε μέρα one woman show. Σου ζητάνε δεικτικά να σηκωθείς. Στην περίπτωσή μου την πατήσανε. Σηκώνομαι μόνο αν πρόκειται για υπέργηρο ή έγκυο. Η αν μου το ζητήσει κάποιος πολύ ευγενικά. Στο «Σήκω κούκλα μου εσύ που είσαι κοριτσάκι να κάτσω γιατί πονάει η μέση μου και είμαι κουρασμένη» απαντώ πως εχω κάνει εγχείριση. Και πως γυρίζω από τη δουλειά και είμαι πτώμα. Και τη ρωτάω από πού γυρίζει εκείνη μερικές φορές. Ε λοιπόν δε γυρίζει ποτέ από τη δουλειά. Ίσως γιατί οι εργαζόμενες σέβονται τους άλλους εργαζόμενους. Και όταν επιμένει θέλω να ουρλιάξω πως όταν περίμενε 15 ώρες στο ψοφόκρυο να φιλήσει τη μούμια του Αείμνηστου δεν πόναγε η μέση της, τώρα το θυμήθηκε. Η πιο βλαμμένη ήταν μία καθιστή που είχε τολμήσει να μου ζητήσει να σηκωθώ ΕΓΏ «για να καθίσει ο πάτερ κούκλα μου» (νεότατος). Της έριξα το βλέμμα πεινασμένου ροντβάιλερ που χρησιμοποιώ σ’αυτές τις περιστάσεις και το βούλωσε.\nΑν ήμουν μετανάστης που γυρίζει πτώμα από την οικοδομή και χρησιμοποιεί λεωφορείο τις ώρες αιχμής, σίγουρα θα βρισκόμουν στον εξωτικό Κορυδαλλό εδώ και πολύ-πολύ καιρό. Και τις ώρες μη αιχμής τώρα που το σκέφτομαι. Η κυράτσα έχει όρεξη για κήρυγμα. Και σε κάνει ρόμπα σε όλο το υπόλοιπο λεωφορείο. «Εδώ είναι Ελλάδα και να μιλάτε Ελληνικά, καταλάβατε? Αλλιώς να πάτε από’κει που’ρθατε ρεμάλια!», είναι η πιο συνηθισμένη πολεμική ιαχή της προς τα ταλαίπωρα συμπατριωτάκια που μιλούν στη γλώσσα τους και γαμώ την ώρα που τους άκουσε.\nΈχω βαρεθεί να τσακώνομαι σε λεωφορεία γι αυτό το λόγο. Γυρίζει το μάτι μου και θέλω να τις πνίξω. Και φυσικά ακόμη και όταν κατέβει το θύμα της εκείνη συνεχίζει να αγορεύει δυνατά για τους βρωμιάρηδες που μας παίρνουν τις δουλειές που κάνουμε κρα να πάμε όλοι εμείς και δεν κάνουν μπάνιο και πολλοί δεν είναι Χριστιανοί κι εκείνη φοβάται πια να βγεί από το σπίτι της αλλά ΒΓΑΙΝΕΙ ρε πούστη μου, συνέχεια!\nΕίπα Χριστιανοί και θυμήθηκα. Είναι ΚΑΙ θρησκόληπτες. Όχι θρήσκες, θρησκόληπτες. Στην πραγματικότητα δεν έχουν καταλάβει πως περισσότερο πιστεύω εγώ και τηρώ τα δέοντα που δηλώνω άθεη, παρά αυτές. Πηγαίνουν κάθε Κυριακή στην εκκλησία αλλά δε έχουν πρόβλημα να ρίξουν και μια φόλα στα αδέσποτα της γειτονιάς που τους γεμίζουν το πεζοδρόμιο. Με γυαλιά μέσα, να υποφέρει το ζωντανό να γουστάρουμε. Να πάμε ρούχα σε μια φτωχή οικογένεια, να βρούμε Έλληνες όμως! Υιοθέτησε η Γιωργία παιδί?? Ίιιι!!! Και που ξέρουν ποιανού είναι?? Κι άμα ο πατέρας του είναι στη φυλακή κι έχει τα γονίδια?? Α πα πα, με τα δικά μου παιδιά/εγγόνια, φίλες-φίλες αλλά μακριά! Και ομοφοβικές, απελπιστικά ομοφοβικές. Τρώω μέλια όταν ακούω πως στην οικογένεια κάποιας από δαύτες εκδηλώθηκε ένας ομοφυλόφιλος. Γιατί είχε μεγάλη γλώσσα. Και πρέπει να ευχαριστεί το Θεούλη που αντί να της την κόψουν κυριολεκτικά της κόπηκε μαχαίρι. Γενικώς τρώω μέλια με τον κόσμο που τρώει στη μάπα αυτά που επιδεικτικά έκραζε. Γουστάρω. Γιατί έχω νευριάσει πάρα πολύ.\nΧτες το βράδυ στα γενέθλια που ήμουν καλεσμένη έκανε κουμάντο μια κυράτσα 28 ετών. Και έγκυος. Ανάγκασε τη δύστυχη φίλη μας να ομολογήσει ενώπιον όλων μετά από στενότατο δίωρο μαρκάρισμα πως δε μπορεί να κάνει παιδί. Είναι πολύ καλός άνθρωπος (η φίλη μας). Εγώ θα της έλεγα πως έχω AIDS και μετά θα τη δάγκωνα μέχρι να τρέξει αίμα. Και θα την απειλούσα με χρησιμοποιημένη σύριγγα. Η θα της έλεγα πως πήγα με τον άντρα της και γέννησα ένα τρικέφαλο μωρό.\nΑυτό που πιάνει επίσης σε τέτοιες περιπτώσεις, είναι SOS! Πιστεύουν στις κατάρες! Όλες! Αν δε έχεις τη φήμη (που την έχω γιατί έχουν παίξει κάτι σατανικές συμπτωσάρες) πως οι κατάρες σου πιάνουν, σε φοβούνται! Και σε αφήνουν ήσυχη όταν βλέπουν πως τσαντίζεσαι! Κάποτε μία κυράτσα με είχε απειλήσει πως θα εξοντώσει τα αδέσποτα της γειτονιάς που λέγαμε. Της είπα πως οι κατάρες μου πιάνουν και θα καταραστώ αμέσως τα παιδιά της με την πιο φριχτή κατάρα…Σας πληροφορώ πως έβαλε τα κλάματα και με παρακαλούσε. Δεν ήξερα πως ήταν τόσο εύκολο! Για κάθε δηλητήριο μπορεί να μην υπάρχει σωτηρία, υπάρχει όμως ένα –έστω- μίνι αντίδοτο αδέρφια!\nΑναρτήθηκε από patsiouri στις 1:39 AM 119 comments:\nΑναρτήθηκε από patsiouri στις 8:22 AM 74 comments:


Διαρκής αγώνας για πραγματικά δωρεάν παιδεία στη Χιλή – Solidaridad_griega\nΧιλιάδες ήταν οι φοιτητές που συμμετείχαν στις διαδηλώσεις σε πολλές πόλεις της Χιλής.\nΟι φοιτητές αξιώνουν να επιταχυνθεί η διαδικασία της εκπαιδευτικής μεταρρύθμισης και να εγκριθεί το ταχύτερο ο νόμος για τη δωρεάν παιδεία.\nΤο νομοσχέδιο έχει ήδη υιοθετηθεί από την επιτροπή Εκπαίδευσης της Εθνοσυνέλευσης και πλέον θα πρέπει να εξεταστεί από την ολομέλεια και των δύο σωμάτων του κοινοβουλίου.\nΟι φοιτητές θεωρούν ότι οι προσπάθεις της προέδρου Μισέλ Μπτσελέτ για τη βελτίωση της ποιότητας και της πρόσβασης στην ανώτατη εκπαίδευση είναι ανεπαρκείς, διότι δεν προσφέρουν σε αρκετούς στη Χιλή δωρεάν παιδεία.\nΕπίσης, διαμαρτύρονται διότι η κυβέρνηση επέλεξε να μη γίνει δημόσια διαβούλευση πριν καταρτίσει το νομοσχέδιο.\nΑυτό που ζητούν είναι να αλλάξει εκ βάθρων το σύστημα ανώτατης εκπαίδευσης που είναι κατά κύριο λόγο ιδιωτική και ωφελεί τους γόνους των πλούσιων οικογενειών της ελίτ, σύστημα-κληρονομιά της δικτατορίας του Αουγκούστο Πινοτσέτ (1973-1990).\nΟι διαδηλώσεις μαθητών, φοιτητών και εκπαιδευτικών εντείνονται συνεχώς από το 2014, που ανακοινώθηκε η προσπάθεια της κυβέρνησης για την εκπαιδευτική μεταρρύθμιση.\nΜέρος της εκπαιδευτικής μεταρρύθμισης, που αποτελούσε από τις κεντρικές υποσχέσεις της Μπατσελέτ, έχει ήδη τεθεί σε εφαρμογή και περισσότεροι από 145.000 φοιτητές (σε σύνολο ενός εκατομμυρίου), που προέρχονται από τα φτωχότερα στρώματα του πληθυσμού άρχισαν το 2016 να φοιτούν δωρεάν στα πανεπιστήμια για πρώτη φορά έπειτα από 35 χρόνια.\nΜέσα στο 2017 αναμένεται να αρχίσουν δωρεάν σπουδές άλλοι 200.000 φοιτητές.\nΩστόσο, οι φοιτητές φοβούνται ότι αν δεν επιταχυνθεί η διαδικασία, το νομοσχέδιο θα καταχωνιαστεί εν όψει των προεδρικών εκλογών του Νοεμβρίου. Οι δημοσκοπήσεις φέρουν μπροστά τον δεξιό πρώην πρόεδρο Σεμπαστιάν Πινιέρα, που έχει καταστήσει σαφές ότι δεν είναι υποστηρικτής της δωρεάν παιδείας και υπόσχεται να ακυρώσει τη μεταρρύθμιση της Μπατσελέτ.\nΥποστηρίζει ότι αν εκλεγεί, θα δημιουργήσει ένα σύστημα υποτροφιών και πιστώσεων για τους φτωχότερους φοιτητές.\nΠροηγούμενες Προηγούμενο άρθρο: Εκουαδόρ: «Αυτή η επανάσταση συνεχίζεται»;\nΕπόμενες Επόμενο άρθρο: Αγκαλιά με τη διαφθορά η κυβέρνηση της Βραζιλίας


Il Cantuccio Ristorante, Βουκουρέστι - Κριτικές εστιατορίων - TripAdvisor\nΒουκουρέστι: Όλα τα εστιατόρια Il Cantuccio Ristorante: Εστιατόρια στην περιοχή\nΒουκουρέστι: Όλες οι δραστηριότητες Δραστηριότητες κοντά σε: Il Cantuccio Ristorante\nIl Cantuccio Ristorante, Βουκουρέστι\nΕυρώπη Ρουμανία Βουκουρέστι Εστιατόρια σε Βουκουρέστι Il Cantuccio Ristorante\nΝο 243 από 1.550 στην κατηγορία Εστιατόρια για: Βουκουρέστι €€ - €€€\nΔιεθνής, Ιταλική, Πίτσα Str. Fabrica de Chibrituri 2, Βουκουρέστι 70000, Ρουμανία+40 724 540 839Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 88 κριτικέςΕξαιρετικό44%Πολύ καλό23%Μέτριο22%Ανεπαρκές4%Πολύ κακό7%Ανοιχτό τώρα08:00 - 23:45Κυρ - Σαβ08:00 - 23:45Αναλυτικό ωράριο ΚΟΥΖΙΝΕΣ Διεθνής, Ιταλική, Πίτσα, Μεσογειακή, Ευρωπαϊκή, Ρουμάνικη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Str. Fabrica de Chibrituri 2, Βουκουρέστι 70000, ΡουμανίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο διαθέτει τραπέζια;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Αυτό το εστιατόριο προσφέρει καρεκλάκια για νήπια;Ναι Όχι Άγνωστο Αυτό το εστιατόριο διαθέτει τηλεόραση;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (88)Βαθμολογία ταξιδιωτών Εξαιρετικό24Πολύ καλό10Μέτριο10Ανεπαρκές3Πολύ κακό3Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (50)Αγγλικά (81)Ιταλικά (6)Περισσότερες γλώσσες Γλώσσα Ελληνικά (50)Αγγλικά (81)Ιταλικά (6)Ισπανικά (1)Δείτε τι λένε οι ταξιδιώτες: 1 - 10 από 50 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGabriela MΒουκουρέστι, Ρουμανία2715Η κριτική γράφτηκε πριν από 2 εβδομάδες Νόστιμο φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Antonio D, Manager του Il Cantuccio Ristorante, έχει απαντήσει σε αυτή την κριτικήΑπάντηση: πριν από 2 εβδομάδεςΜετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCenturion417183Η κριτική γράφτηκε 6 Μαΐου 2017 μέσω κινητής συσκευής Θαυμάσιο!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Antonio D, Manager του Il Cantuccio Ristorante, έχει απαντήσει σε αυτή την κριτικήΑπάντηση: 12 Ιουνίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGabrielFgr3Η κριτική γράφτηκε 20 Απριλίου 2017 μέσω κινητής συσκευής Υπηρεσία UnconsiderateΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σαςΟ/η Valentin F, Manager του Il Cantuccio Ristorante, έχει απαντήσει σε αυτή την κριτικήΑπάντηση: 23 Απριλίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEmil L1Η κριτική γράφτηκε 28 Μαρτίου 2017 μέσω κινητής συσκευής Οικογενειακό γεύμαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι4WD R339Η κριτική γράφτηκε 23 Φεβρουαρίου 2017 Φθηνά αίσθηση αλλά καλό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Valentin F, Manager του Il Cantuccio Ristorante, έχει απαντήσει σε αυτή την κριτικήΑπάντηση: 24 Φεβρουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTheo B1Η κριτική γράφτηκε 17 Ιανουαρίου 2017 μέσω κινητής συσκευής Υπέροχο μέρος για να φάτεΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Valentin F, General Manager του Il Cantuccio Ristorante, έχει απαντήσει σε αυτή την κριτικήΑπάντηση: 24 Φεβρουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιOvidiu C17Η κριτική γράφτηκε 17 Ιανουαρίου 2017 μέσω κινητής συσκευής Καλό ......Νοίκιασα καλόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Valentin F, General Manager του Il Cantuccio Ristorante, έχει απαντήσει σε αυτή την κριτικήΑπάντηση: 24 Φεβρουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAlex M1Η κριτική γράφτηκε 30 Νοεμβρίου 2016 μέσω κινητής συσκευής Το φαγητό είναι εξαιρετικόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιValentin I156Η κριτική γράφτηκε 25 Σεπτεμβρίου 2016 Εξαιρετική πίτσα και ζυμαρικάΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCatalin D11615Η κριτική γράφτηκε 20 Αυγούστου 2016 μέσω κινητής συσκευής Καταπληκτική τοποθεσία και νόστιμο φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο12345Ενημέρωση καταχώρισης… Στην περιοχή Κοντινά εστιατόριαMahala74 κριτικές 0,71 χλμ μακριά Trattoria Garibaldi23 κριτικές 0,7 χλμ μακριά Le Chef Calcan39 κριτικές 0,67 χλμ μακριά Κοντινά αξιοθέαταPatriarchal Cathedral294 κριτικές 0,95 χλμ μακριά Carol Park (Liberty Park)236 κριτικές 0,04 χλμ μακριά Antim Monastery32 κριτικές 1,04 χλμ μακριά Palatul Bragadiru12 κριτικές 0,72 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Il Cantuccio Ristorante και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nΔιεθνής, Ιταλική, Πίτσα, Μεσογειακή, Ευρωπαϊκή, Ρουμάνικη\nΦαγητό σε πακέτο, Υπαίθρια τραπέζια, Καθίσματα, Με προσωπικό σερβιρίσματος, Διαθέσιμο πάρκινγκ, Πάρκινγκ στο δρόμο, Δωρεάν πάρκινγκ εκτός δρόμου, Τηλεόραση, Διαθέσιμα καρεκλάκια για μωρά, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Κρασί και μπύρα, Δέχεται Mastercard, Δέχεται Visa, Δωρεάν WiFi, Κρατήσεις, Διανομή κατ’ οίκον\nStr. Fabrica de Chibrituri 2, Βουκουρέστι 70000, Ρουμανία (Πρώην Bistro 1909)


Εύκολο, γρήγορο και ασφαλές μαύρισμα λίγο πριν την παραλία! - Teta Beauty Salon\n11 December 2019 Posted by Teta's Team in Beauty tips, Μυστικά της Τέτας, Περιποίηση σώματος 26\nΚαι ποια γυναίκα δεν θέλει να έχει αυτό το σοκολατένιο χρώμα κάθε καλοκαίρι; Το πρώτο άγχος ξεκινά λίγο πριν το πρώτο μπάνιο που καμία μα καμία δεν θέλει να βγει στην παραλία με αυτό το άσπρο χρώμα. Πώς μπορούμε λοιπόν να αποκτήσουμε αυτό το μαύρισμα εύκολα, γρήγορα και με ασφάλεια;\nΟ καλύτερος και ασφαλέστερος τρόπος για να αποκτήσουμε θεϊκό μαύρισμα είναι ο αερογράφος.\nΤο υλικό που χρησιμοποιείται είναι από ζαχαροκάλαμο.\nΕίναι ο ασφαλέστερος, πιο υγιεινός, γρήγορος, αποτελεσματικός και οικονομικότερος τρόπος μαυρίσματος.\nΔιαρκεί 10-15 ημέρες και δεν αφήνει μπαλώματα και κιτρινίλες στο δέρμα.\nΠριν από κάθε ψεκασμό είναι σημαντικό να έχεις κάνει ένα ντους κι ένα καλό πίλινγκ προκειμένου να φύγουν τα νεκρά κύτταρα και το χρώμα να έχει βαθιά και ομοιόμορφη διείσδυση.\nΚλείσε τώρα το ραντεβού σου και κάνε την 1η σου επίσκεψη στο Teta Beauty Salon.\nTags: αερογράφος, μαύρισμα